url: =MY STORY- The Rebel: Dr (Rev) G. K Nang's ZOMI CHRISTIANITY AND CULTURAL TRANSFORMATION\nDr (Rev) G. K Nang's ZOMI CHRISTIANITY AND CULTURAL TRANSFORMATION\nRev. Dr. G. K Nang’ Laibu Suak Thak\nDaihna Cabin || 9.8.2013\nLaimai 341 a pha, India gama biakna lama Zomite makaipite laka khat, United Theological College, Bangalore pana B.D. zo a, International Baptist Seminary, Switzerland pan Th. M buaih a ngah, Pawlpi’ nasepna pana pension khit cianga Fuller Theological Seminary, Pasadena, Calofornia, USA pana Ph. D. a ngah Rev. Dr. G. K Nang in Ph. D a ngahna dissertation, ‘Zomi Christianity And Cultural Transformation’ kici pen Germany gama om Lambert Academic Publishing-te in laibu in bawlsak khin cih thu hong zaksak ciangin Zomite adingin laibu manpha mahmah khat a kibehlapna hang bek zong hi loin, mai lamah Zomite adingin a manphat semsem nading ka ngaihsut ciangin a laibu meel mu loin zong ka lungdam khol khin mahmah hi.\nInternational Standard Book Number (ISBN) 978-3-659-41464-0 tawh a kikhen, hih laibu a pian theih nadingin laibu leh laihawm a ki-en (reference) bekbek 238 kiim a pha, Zomite laka mipil leh thu le la lama madawk khatin, leitung pilna sang penpen ahi Ph. D ngah nadinga a thugelh pen, review dingin cing ka kisa kei a, eimi zong ahi lo, leitunga minam thupipente laka kihelte in laibu in bawlsak theih dingin a ngaihsut uh ahih manin a sung thu mu vet kei leng zong manpha ding hi cih kitel pah hi. Tua hi a, a manphatna leh a hoihna ka pulak thei kei zongin, Zomite adingin a manphatna hang zawin a sung thu tawmkhat kong gelh khia hi.\nThubulpatna - Zomite pen Mongolia gam panin China gam tawnin, Kawlgam sunga Chindwin kuam tung ahihna thu pan bul panin, tuhuna Kabaw Valley leh Kale Valley-ah teeng masa uh ahihna tawh zom hi. Tua mun panin thu tuamtuam hangin mun tuamtuamah kikhenzak ahihna thu gelh hi. Galpi khatna hun laia Piantit (France) gamah Zomi 1000 a paina pen Zomite in gamdang a pai cilna hi a, tua munah mi 24 a sihna thu banah, England gam kumpipa in a a nasepna uh pahtakna hanga Zomite in London a phakna thu tawh zom hi.\nZomite in lungdamna thu i zak cilna pan kipan Zogam sunga pawlpi tuamtuamte hong kipatzia, sangmangte in kama kigen zelte pen lai tawh gelh theih dingin lai mal hong bawlsakna, pilna siamna sin nadingin sanginn hong phuatkhiat sakin, biakna laibute Zomite adingin hong teisakna thu pan kipan, Manipur gam leh Mizogam a Zomite laka pawlpi tuamtuam hong piankhiatzia tomkim takin thukong hongin gelh hi. Hih laibu in, kum 1970 kiim a khanlawhna in Zomite nuntakzia a kikhelsakdan thupi sak diak hi.\nKhenpi khatna sungah – Zomite nuntakzia leh ngeina tawh kisai kantel hi. Kuate Zomi, mite Zomite bangci bangin thei uh, Chin kuate, Zomi kuate, Mizo kuate cih tawh kisai-in, mi tuamtuam muhdan leh theihdan kician takin kigelh hi. Zomite koi pan kipan, Khul/Chhinlung tawh kisai, Zomi buppi sunga namke (tribe) leh beh (clan) tuamtuamte kician takin a gelh banah, a lim tawh et theihin om a, Mikang gamkekte hong tun ma-a Zomite nuntakzia, Zogam sungah Mikang gamkekte hong lutzia uh, Deputy Commissioner, Captain Raikes in Siyin, Kam Hau leh Tlaisun ukpite a sapna, Hakha ukpipa a pai noplohna hanga Captain Raikes in palai mi 6 a sawlte, Hakha ukpipa in mi 2 thatin, mi thum mana, mi khat a taisim theihna zong kihel hi.\nA kum kik ciangin Zogam buluh ding a General Sir George White, General Faunce, 42nd Gurkha Light Infantry, Assam troops leh Punjabi military policete tawh Captain Raikes a paina thu leh tua thu a zak uh ciangin Siyin mi 1200, Kam Hau mi 400 leh Sukte 30 tawh a kidona uh hanga gamkekte mi 36 a sihna leh mi 44 a liamna zong kigelh hi.\nZomi ukpite in Mikangte kiangah laikhak uh a, Sai ha, Cinghpi ki leh thau 150 tawh ki-serender sawm bangin genin, ahih hangin a tupna taktak uh pen commissioner B.S Carey thah a sawmna uh ahihna leh, a tupna bang uh a B. S Carey a thah theihlohna pan kipan, Zogam sungah Mikang gamkekte hong lutzia kiciantakin kigelh hi. Tua Mikang gamkekte Zogam sungah hong lutna uh hanga thu piang tuamtuam, a sia lam leh a hoih lama na hong sepdan kician takin zom pah hi.\nZomite tanglai nuntakzia, tanglai Zomite biakna, Dawi tawh kisai, Zomite in sihkhit cianga misite om nadinga a ngaihsut uh Misi Khua tawh kisai, bang hangin sa leh gal kithat? A hang kician takin hong gelh hi. Kawsah leh gal-aih a kizatna hang kician takin kigelh hi. Kiteenna, pawi tuamtuam, ann nek tuidawn, zu leh Zomite nuntakna sungah zu in na a sepzia, tumging - sakhuang, phiit, gosem, lemlawi leh sialki, la leh lam tuamtuam – lamgui, daaklam, leh adangte, innkuansung kizopzia banah, Zomite nuntakna sungah Zomite in a awlmawh thute uh zong kician takin kigelh hi.\nKhenpi nihna sungah – Zomite in Khristianna (Christianity) i vaidawn dan, i ngaihsutzia tawh kisai hong kantel hi. Zogam sungah Mikang gamkekte hong lutma, Kam Hau tapa Khua Cin in ukpi a sep hun lai-a Pi Nuam Dim tungah kilakna/kamsanna (prophecy) pan kipan, Laipian Pau Cin Hau – a tangthu, a muhkholhna (visions), Laipian pawlpi thu-upzia, ngeina a kingaihsun pawlkhat Pau Cin Hau in a phiatna thu kicing takin kigelh hi.\n‘Pasian’ cih kammal tawh kisai, American Baptist Missionaries Zomite kiang hong tunna uh, kua teng hong hong pai, a nasepzia uh – cina damsakna lam, thu le la (literature) leh siamsinna lam, banah tuucinna lam tawh kisai zong kician takin muh theih hi.\nKum 1939 a Tonzang khua-ah ukpi Pum Za Mang thukimna tawh Roman Catholic in sang a honna pan Roman Catholic Mission kipan ahihna, kum 1952 in mawtaw hek Ngul Khaw Pau in Kolkata a phakna munah Luseite Lalrawna kici tung panin Adventist upna a ngahna, Aizawl a Adventist missionary kiangah lai a khakna tungtawnin Adventist missionary kum 1953 in Zogamah hong lut ahihna thu zong kician takin kigelh a, mission tuamtuam hong lutna hanga Zomite sungah nuntakzia kikhelna nakpi tak om ahihna leh a kikhelzia zong gelh hi. Zomite lakah Khristian a suak leh a suak lo kikalah kitelkhialhna lianpi om ahihna zong kician takin kigelh hi.\nKhenpi thumna sungah – Zogam sungah khanlawhna hong tun nadinga thupiang tuamtuamte kantelna om hi. Kum 1942 – 1945 sunga Japan Gal (Galpi nihna) pen Japan lamah General Aung San leh Subhas Chandra Bose a panna uh pan kipan, Japante in December 1942 a Kawlgam buppi a khutnuaiah a koihna uh, Japan gal do dinga Chin Levies A leh B a kibawlna, tua sunga Zomi commanderste pen On Khaw Mang (Thado pan), Vung Za Cin, Khup Za Tung, Thang Za Kam (Tonzang pan), Thawng Za Khup leh Hau Za Lian (Sukte pan), Dam Khaw Mang, Lian Thawng, Mang Pum leh Thian Pum (Sihzang gam pan) ahihna uh zong gelh hi. Nasep masakin Imphal – Lamka – Tonzang – Tedim - Kalemyo lampi bawl uh a, tua pen ‘Tedim Road’ kici ahihna banah, Imphal – Tamu – Moreh – Kalaymyo zong bawl ahihna leh Japante tawh a Zogam sunga buaina tuamtuam kigelh hi.\nFebruary 12, 1947 a Panglong Conference kici, Shan gam Panglong khua a Shan, Kachin leh Zomi/Chin mite kimuhkhopna tawh kisai tawh zomsukin, a kihelte banah tua hunin Zomite laka Kawlgam palai (Burma Ambassador) masapen ahi Vum Kho Hau, high school a zo thak in kamphen ahihna zong gelh a, tua hun sunga thupiangte kician takin gelh hi.\nKawlgam in Independence hong ngahin, Buddhism pen gam biakna (state religion) dinga a kizatna, Falam khua-ah February 18 – 20, 1948 ni-in Zomi makaite in suahtakna ngah khit cianga Zogam mailam hun ding, ukpite tawh kisai ahi zongin kamkupna a neihna uh leh Zomi Nam Ni hong piankhiat dan, Gen. Aung San a sih ciangin Zomite adingin vaihawmna tuam (self determination) lametna a beina leh Chin Special Division kici pen kum 1974 in thuneihna leh hamphatna om lo Chin State ciin hong kipia ahihna thu tawh zomsuak hi.\nThualzen Gal (1964 -1965) tawh kisai, galkap lui Thual Zen leh a lawmpa Son Kho Pau in Tun Kho Pum Baite huhna tawh a mapanna, tua hun laia a nasepzia uh kician takin kigelh hi. Kum 1966 pan 1986 sunga Mizote kiphinna, MNF/Ate gamtatzia, State a ngahna uh tawh kisai kician takin kigelh hi.\nZomite leh Zomi a hi lo minam dangte tawh kizopna, sum bawlna, nek le taak zonna, leh siamsinna lama Zomite dinmun, omzia leh nuntakzia kician takin gelh hi. Baptist pawlpi tawh kisai Galpi nihna hun pan 1970 kikal hun sung kantelna kician taka a kigelh zawh ciangin, Hlimsang Movement kici, Mizote laka tung tawh kisai kantelna tawh, tua in Zomite biakna a sukkhak dan tawh kisai, kician takin kigelh hi.\nKhenpi lina sungah – Zomite Khanlawhna kum 1970 – 2009 sunga thupiangte kigelh pha diak a, Zogam khanlawhna bang hanga hong piang, koi pan hong kipan, kua teng Pasian in zang hiam cih tawh kisai thu tampi kigelh hi. Khanlawhna pen hunpi nih in khen a, khatna pen kum 1970 pan 1990 kikal hi a, a nihna pen kum 1990 pan 2009 ahi hi.\nKhanlawhna a om nadingin a Thang Za Kam leh Tun Za Kap pan kipanin, a khanlawhna hun masa sungah Hau Lian Kham leh Khai Khan Suante tangthu, nasepzia, thu pomzia uh leh thugenzia uh lim takin kantel hi. Tua khanlawhna hangin Zomite in kammal – Piangthak, Pianglui, Crusade, Testimony, Amen, leh Hallelujah cih pen Zokam zah mahin zang mawk uh ahihna, thungetna tamzaw sem kizang ahihna, Zogam sungah thungetna mual tampi om ahihna tuamtuamte a etsakna tawh hong gelh pahpah ahih manin pawlpi tangthu theih nadingin zong kicing mahmah hi.\nNidanga a kithei ngei meel lo, Kamsanna, Jesu hong pai kikna, Singlamteh phuh leh gammial nasepna lamah nakpi takin khanlawhna hangin kilamdanna om ahihna thu kician takin kigelh hi.\nKhanlawhna hun nihna (1900 – 2009) hun sunga Pasian mizat mi thupi, Kam Cin Hau, Langh Do Khup, Pau Lian Mungte tangthu, a nasepzia uh, leh Zogam Khristiante adinga a manphatna uh, tua khanlawhna huna mite omzia, Pasian in na a zepzia – na lamdang, lim lamdang, kamtuampau, pumpi sianthona, inn siansuahna, khua suansuahna tawh kisai kician takin kigelh hi.\nTuiphum pawlpi in khanlawhna a ngaihsutzia/ a san (loh) zia (response), A sang thei lote in a sepzia uh, Tuiphum pawlpi sungah kikhenna hong pianna leh khuatual pawlpite in khanlawhna a ngaihsutzia /dawnkik (response) dan uh kician takin kigelh hi.\nKhenpi ngana sungah – Khanlawhna ii gahsuah (impact) tawh kisai kigelh hi. Tuate lakah, Kawlgam Vaigamah Zomi i hihna kitheihna lianpi a omna thu kician takin kigelh a, mi tampi in Lai Siangtho sinin, Pasian thu theihna lamah mainawtna omin, Lai Siangtho sang mahmah zong kibehlap ahihna a lim tawh et theihin om hi.\nMission nasepna lam tawh kisaiin zong ZBC in CCOC pan kipan lungdamna thu thei nai lote kiangah a nasepna tuamtuam, EBC, A.G, ZBCM, TBC, CBA (India), ZBC (India) sungah khanlawhna ii gahsuah tampi muh theihin om hi.\nTua banah, hih khanlawhna hangin, gilkial mite ann a kipiakna, biakna pawlpite pen Zomite thu le la (literature) mungpi a suakna, biakipiakna tumging (church music) leh biakpiakzia kikhelna/kilamdanna, ngeina leh khuatang nuntakzia kikhelna, kipumkhat dinga kalsuanna tuamtuamte kician takin kigelhsuk diudeu hi.\nThuhialna (Conclusion) – Hih thu a manphatna leh bang hangin kigelh hiam? Zomite nuntak khuasakzia hong thei sak hi. Zomi Khristiante adingin tangthu theihna leh laibu manpha ahi hi. Bang hangin pawlpi kikhen a, pawlpi tuamtuamte nasep bang teng hiam cih theih nading laibu hoih ahi hi. Mai lama kalsuan nadingah, nung lama hun paisate theih nadinga laibu hoih hi. Hi thei hi leh, a laibu a kem thei lote in zong soft copy beek in kep dingin hoih a, Zomi Khristian a kici khempeuh in neih dingin hoih hi. Tua ahih kei leh zong hunbit siate diakdiak bangin bel neihloh phamawh dingin ka ngaihsun hi.\nAppendix A pan G ciang a omna-ah – A. Pau Cin Hau Testimony 1931; B. Minutes of Meeting Held on 25th and 26th April 1942; C. The Panglong Aggrement 1947; D. Memorandum Submitted to the Prime Minister of India; E. Adoption of the name Zomi Baptist Convention; F. First World Zomi Convention; G. Re-unification Movement after the British Rule : India.. cihte kihel a, hihte bekbek zong a manpha lua mahmah hi khin hi.\nLai gelhsiam cihtakah, a thu kilepzia pen systematic mahmah a, a masa ding leh a nunung ding pen hici zaw deuh leh cih ding om lo hi. Tua in a manphatna banah sim nuamsak mahmah hi. Cihnopna-ah thu pawlkhat a thu hoih mahmah napi, a masa leh a nunung ding, a thu kilep dan hoih lo hanga sim nuam het lo om thei hi.\nZogam Khristian tangthu, gal le sa thu, dawi le kau pan Pasian thu, Zomite ngeina, zia le tong, biakna pawlpi tuamtuamte nasepzia, Zomite nuntakna sungah Khristianna in na a sepdan, Zomite sunga mi thupi pawlkhatte tangthu, nasepzia, Zogam leh Zomite adinga a manphatna uh, innkuan kivaipuakdan, upkhialhna om thei ahih manin ki-kep a kisapzia leh thu manpha tuamtuam omna ahih manin, Zomi khat adingin simloh phamawh, neihloh phamawh, theihloh phawmawh, zatloh phamawh thu kigelhna laibu ahi hi.\nGensa mah bangin hih laibu pen Lambert Academic Publishing (LAP) in a suahkhiat uh hi a, khat beka lei nuamte adingin EUR 79.9 in laibu sai tuamtuamah lei theih ding hi. Tua loin, online panin a lei nuamte adingin amazon.com panin lei theih dingin kikoih ding hi.\nPosted by Kamzalian Tomging at 14:41


timestamp: atn

url: =Malaysia, Kajang sungah Lorry khatin mawtaw neukhat taih in mi 2 si ~ ZD :: ZOMI DAILY\nposted on 7 March 2017 at 9:45 pm Lomkholna: Malaysia, News, Sawltak, World\nMalaysia Kajang vengsung ah Lorry mawtaw pi khatin mi 2 taihlum cih theStar pan kiza hi. Tua Lorry pen Traffic Light ah mei asankhinpipi himahleh taisuak teitei ahih manin, alanglam ah mei engta ci’n apaikhia mawtaw neukhat taihsuk khagawp cihi.\nAphutkhak mawtaw neupen Perodua Viva mawtaw namte hi a, asungah pasal nih atuang uh ahihi. Tua pasal nihte lakah khatpen apumpi damlo “Disabled Person” hisawnsawn hi. Lorry mawtaw pitawh akiphukha himawk ahih manin mawtaw pen depcipgawp a, asuang ah atuang pasal nihte zong liamgawp uhhi.\nMawtaw neu ahawlpa pen Izzaq Syameer Ifwan Suhaimi kici kum 26 aphapan khat ahihi. Anung tutna ah atuangpen Sha’ari Nuruddin kici kum 63 aphakhin khat hi a, apumpi damlo pen ahihi.\nTuesday (Mar 07) ni zingsanglam 10:45am hunpawl in Taman Pelangi sung aom lamkabom khatah aki phukha uh hi a, mawtaw neusung ah atuangte pen liamgawp uh cihi.\nSemenyih Fire and Rescue Department te genkhiatna ah tuahsiatna aom ciangin hongki zasak ci a, aphual ah 10:50am hunpawl in katungpah uh cihi.\nMawtaw neu sungpan in aliam nihte lakkhia uh a, Beranang Health Clinic kipuakpah himahleh anih in si uh cih Medical Personal te’n khuanung genkik uhhi.\nAgei ah amukha te genna ah Lorry pen Traffic Light asan hangin taisuak teitei in alanglam pan apaikhiata mawtaw neupen aphulgawp ci uhhi. Tua Lorry Driver papen a mawtaw nusia in, taimang ahih manin kimanzo nailo hi. Kajang Police te’n athu hoihtak ciamteh uh a, Witness tetawh Report bawlkhawm uhhi.\nMawtaw neu sungpan asi pasal tegel pen Hospital Serdang ah aluanghawm kheiding, Postmortem bawlding in kipuaksuak hi.\nMalaysia gamsung ah mawtaw hawl pawlkhat in lamthukhun zuihetlo in, utbangbang in phenghawl gawpthei uhhi. Traffic Light khawngah meisan taleh eng taleh utut in ataisakgawp tampi omhi. Khuasung vakciang, lamzik kanciang kidop huai mahmah hi. ZD Sawltak #zomidaily\nPrevious: Cikha ah Phone line ki ngahta\nNext: Zomi Minam Sung-a Kisam Mahmahte ~ Pu Zokhai


url: =Kha siangtho sunga kiphumna ~ Rev. Hau Lian Kham :: ZOMI DAILY\nposted on 16 September 2018 at 9:03 am Lomkholna: Article, Biakna\nKha siangtho sunga kiphumna ~ Rev. Hau Lian Kham (Luke 24:29; Acts 1:8)\nKha Siangtho sunga kiphumna i cih in pianthakna hi pan sansan lo-a, i pianthak khit teh aban kal nihna ahi hi. Mi khat hong pianthak teh asung ah Kha Siangtho nei pah hi. Ahih hangin vangliatna tawh na lian pipite a sep zawh nadingin Kha Siangtho sunga a kiphum ding kisam lai hi. Pianthakna le Kha Siangtho sunga kiphumna akibat lohna pawlkhat en dih ni.\n1. Jesu nuntakna:\nGupna ngah nadingin Jesu nuntakna ki-etteh thei lo hi. Bang hang hiam cih leh Jesu pen Kha Siangtho a nei sa-in hong suak a, eite i hih leh mawhnei sa-in i suak hi. Jesu a sih zawh ni 3 teh thokik a, eite ihih leh i sih zawh ni 3 teh i kivui hi. Eite i pianthak teh Jesu tawh a ki bang ihi pan hi. Jesu Jordan gunah tui hong kiphum ciangin Kha Siangtho hong kum suk a, Kha Siangtho sungah ki phumna hong ngah hi (Lk. 3:21-22). Tua hi a, Jesu in Kha Siangtho a neih leh Kha Siangtho sunga a kiphum hun pen kum 30 sung bang kihal cih kimu thei hi.\n2. Nungzuite nuntakna:\nNungzuite in a neihsa teng uh nusia-in Jesu sang uh hi (Mt. 19:27). Jesu ngiat in nungzuite’ min vantung khua-ah kigelh cih gen ahih manin amaute piangthak zo uh cih kilang hi (Lk. 10:20). Ahi zongin Jesu in amaute Kha Siangtho na ngah un, na ci sansan hi (Jn. 20:22). Jesu van akah ding ciangin a nungzuite kiangah Pa’ kamciam Kha Siangtho kong pia ding (Lk. 1:4) zong na ci lai hi. Tua ahih manin hih hunin nungzuite Kha Siangtho sungah kiphum nailo uh cih kimu thei hi.\n3. Samaria khuamite nuntakna:\nFilip tungtawnin mitphial bawlpa Simon a kipan Samaria khuamite hong piangthak uh a, tui zong hong kiphum uh hi. Ahi zongin Kha Siangtho sunga kiphumna ngah nailo uh a, Peter leh Johnte in thu a ngetsak uh teh Kha Siangtho sunga kiphumna hong ngah pan uh hi (Sawl 8:15-16).\n4. Efesa pawlpite’ nuntakna\nEfesa pawlpite in mawhna kisikkikna hang-a John tuiphumna ciang bek na thei pan uh-a, piangthak nailo uh hi. Paul thuhilhna tungtawnin hong piangthak uh a, a maute tungah Paul in a khut a ngak ciangin Kha Siangtho sunga kiphumna hong ngah pan uh hi (Sawl 19:1-5).\n5. Paul nuntakna:\nPaul pen Damati lampi ah a pai laitakin Jesu tawh hong kimuhna panin hong piangthak hi. Tua zawh ni tam simsim khit ciangin Damascus khua ah Paul vapai-in Ananias in thu a ngetsak ciangin Paul in Kha Siangtho sunga kiphumna hong ngah pan hi (Sawl 9:18).\nHih a tunga thute i et ciangin pianthakna leh Kha Siangtho sunga kiphumna pen kibanglo a, a tuamtuak ahihna kimu thei hi.\nKiphumna (Baptaiz) tawh kisai in thum om-a, tuate in:\nKha Siangtho in Khris pumpi sungah thu-ummite hong phumna (or) pianthakna (1 Kor. 12:13).\nPastorpa in thu-ummite tui sungah hong phumna (Mt. 28:19)\nJesu in thu-ummite Kha Siangtho sungah hong phumna (Lk. 3:16) cihte ahi hi.\nTua ahih manin a masa-in eite i pianthak ding kisam masa phot a, i pianthak khit nak leh tui sungah kiphum ding zong kisam hi. Tua khitteh Kha Siangtho vangliatna tawh na lianpipi i sepkhiat zawh nadingin Kha Siangtho sunga kiphumna i neih ding zong hong kisam toto hi. A thubek-a thei pong ciang lel hilo a, eima pumpi mahmah zong i kiphum ngiat ding kul hi. Bang hang hiam cih leh Pa Pasian hong kamciam zong hi a, tua Kha Siangtho vangliatna lo tawh bangmah i seemzo kei ding hi.\nJesu mahmah in zong Kha Siangtho sunga kiphumna pen na thupi ngaihsut ahih manin a nungzuite in tua vangliatna a ngah matengun koimah pai phial nailo phot a ngak cinten nadingun na sih vaikhak ngiat cih kimu thei hi. A nungzuite in zong Jesu vaikhakna bangin na ngak takpi uh a, Pentecost ni hong tun petpet teh Kha Siangtho sunga kiphumna hong ngah takpi uh hi. Tua vangliatna tawh na hong sep uh ciangin leitungbup hong lokzo pan uh hi.\nSawltakte hun a kipan tuni tu hun ciang dong mah, a khang a khang-a Pasian’ mizat mi minthangte’ nuntakna i et cianginn amaute in Kha Siangtho sunga kiphumna na ngah kimciat uh a, Kha Siangtho vangliatna vive tawh na seem uh ahih manin amau’ tungtawnin mi tampi piangthakin cina tampite damin lim leh nalamdang tampi piang hi. Kha Siangtho in a kulna tawh kizui-in a pillote pil tawmsakin, a siamlote zong siam tawmsak lel a, na maizumsak ngei hetlo hi. Ahi zongin amau’ pilna leh amau’ thagum hatna a suang mite ahih leh Topa’n amaa uh paisak lo a, amaute maizumsak cih kimu thei hi. Tua hang mahin leitungbup AG pawlpite in “Ka kha tha bek tawh ma tun ding” (Zech. 4:6) cih kibulphuh ahi hi. Rev. Dr. Hau Lian Kham\n(21-5-1983 Saturday nitak Tedim BAG biakinn ah agen thu akitom lak hong kisuak sakkik ahi hi ; Khanlawhna Hun, Khol 25, Hawm 303, March 2004)\nPrevious: Mi 3 om (Zomi State athukimlo)\nNext: Zomite Mipi tawh kisai nasepna ah ~ Pau Khat Suan


url: =2008 Dodge Minivan for Sale in Lansing, MI\n2008 Dodge Minivan in Lansing, MI\nThis 2008 Dodge Grand Caravan is a great choice for families! This Minivan, with 18 MPG, will get you and your family wherever you need to go safely and stylishly and at $11,456 it won't break the bank. 1


url: =Thalmual Innkuan group e-mail tawh kisai nazatdan/ nasimdan anop zawknading in hih anuai ah e-mail zatdanding tawmkhat onghawm sawn ung.\nThalmual Innkuan ah lainakhak nopleh:\nThalmual Innkuan ah member nalut nopleh:\nThalmual Innkuan pan natawp nopleh:\n(Hih link zatdingbel ongphal ngam keng!)\nGroup sungaa nikhatsung laikikhak teng lomkhat in nangah nopleh:\n(Hihpen e-mail message khat ah avekpi in lomkhat in onglut khawmding ahih manin, a check na hun phatuam hi. Adiakdiak in nasep manlahte leh Kawlgam sungaa omte adingin lempen dinghi.)\nThulu khatta mah in onglutding nalunggulh kikzawk leh:\nIh group pan laikhak tawmvei nakhawlsak paknop leh:\n(Khualzin paknading/manlah nading nei-in, group e-mail tawmvei onglut lohding nadeihleh hih link na click in.)\nThalmual Innkuan Home Page ah nahawh nopleh:\nNa Yahoo groups teng na etnop aa, na bawlphat nop leh:\nNext Post: Thalmual Khuasatna Introduction ~ Dr. Thawng Khan Pau »


url: =RAAMATUN NÄKÖKANTA Aviomiehet, tehkää kodistanne turvallinen paikka\nLUE afrikaans aimara albania amhara arabia armenia azeri azeri (kyrill.) bicol bulgaria cebuano chichewa chitonga chitonga (Malawi) chitumbuka cibemba cinyanja dangme efik englanti espanja ewe ga georgia grönlanti guarani gun haitinkreoli hausa heprea hiligaino hollanti iban igbo iloko indonesia isoko italia japani joruba karen (sgaw) katalaani kazakki ketšua (Bolivia) khmer kiina (mandariini; perint.) kiina (mandariini; yksink.) kikamba kikaonde kikongo kikuju kimbundu kinjaruanda kirgiisi kirundi kongo korea kreikka kroatia kwangali kwanjama latvia liettua lingala luganda lunda luo luvale makedonia malagassi malaiji maya mixe mongoli moore nahuatl (Pohjois-Puebla) ndebele ndonga nepali ngangela ngäbere norja nyaneka nzema oromo osseetti otetela pangasinan papiamento (Aruba) papiamento (Curaçao) portugali puola ranska romania ruotsi saksa sango sapoteekki (Tehuantepec) sepedi serbia serbia (latin.) sesotho (Lesotho) sidama silozi sinhala slovakki sloveeni sranantongo suomi swahili swahili (Kongo) tadžikki tagalog tahiti tanska tataari thai tigrinja tiv tok-pisin totonaakki tsonga tswana turkki tuvalu twi tzotzil tšekki tšiluba ukraina umbundu unkari urdu venda venäjä vietnam viro wolaita xhosa zulu šona


url: =Global Buanli Family: Tulaai Leitung Thuthang tuamtuam updates November14, 2013\nTulaai Leitung Thuthang tuamtuam updates November14, 2013\n· Kawlgam Lower Parliament speaker Tura U Shwe Mann 11/16/13 ni in Kawlpi tungding a tuazan taamding hi.11/17/13 ni zingsang Tedim kahto in Tedim khuapi ah nai 3 sung akhawlkhit ciang Khalkha khuapi ah zinto suakding ahihman in Chin state Ukpi Hung Ngai leh alawm te buai mahmah uhhi. Tedim khuapi ah gaalkaap leenpi tungding in kilam en hi. Khalkha ah nupi khat inbel nuambel nuam huainaven banghang in nipi ni ongpai sese hiam ei Christian hihang ci hi. 11/18/13 ni Chin state pan dingkhia ding hi.\n· Kawlgam sung ongzin ahi Leitungbup Muslim kipawlna OIC makaaite leh Kawlgam Pituh Hlutdaw palaaite Nipydaw ah 11/14/13 kimukhawm uh a OIC palaaite in Kawlgam sung ah zum ahon nopna thu uh genkhia uhhi. HIh OIC te deihlohna Rakhiang gam party pawlkhat in gen uha, Meihthila khuate ah lungphona mipi in nei uhhi.\n· Kawlgam palik 50,000 migilo dodanding leh Mihing zaleenna tawh kisai kisinna EU te in November kha kipatpan Yangon khuapi Mingaladong ah neihpih uha, Hih kisinna ading EU sum Awn 100 zangkhiading uh ci in Kawlgam Palik zalian U Ko Ko Aung in 11/14/13 ni in genkhia hi.\n· Tuni 11/14/13 ni a Yangon khuapi UMFCCI a kibawl EU-Myanmar Task Force hunsung ah EU makaaite in 2015 kawlgam bup kiteelpi ciang in kiteelna endik ding in palaai pawlkhat kongpuakding uh ci in heelbawl uhhi. Tuaban ah kawlgam kumpi in sangsiam a kizop theih aleh kawlgam khantohnading in kumkhat Saang $140 vaaltawh huhding hi ci in EU palaai Andris Piebalgs in genkhia hi.\n· International Monetary Fund (IMF) kici Leitung sumkipawlna i thu le la teng gawmkhopna GDDS mun ah Kawlgam kihelkhinta hi ci in IMF in 11/14/13 ni in taangkokhia hi. Tuaban ah Sumkhol gamte thuteng gawmkhopna GDDS in Internet ciaptehna sung kawlgam akihelna ki enthei ta in khawlgam peen a 110 gamna hi ci hi.\n· Sagaing Division Mongzua khuakiang Letpadaung mual ah 11/14/13 ni in mipi in lungphona neileuleu a lungphona anei mipite leh Palikte kibuai in palik ten thautawh kaap uh ahihman in mi 7 liam uhhi.\n· UN cimawhhhuh makaaipi Valerie Amos Philippine gam Tacloban khuapi sung a micimawhte ending in 11/14/13 ni in Manila khuapi tungta hi. Thukante tung ah agenna ah micimawh tul sawm guk adiing anntang kongpua a naupangmoh 11 Tons zong kongkeng ci hi. US te paisak gaalvaanleeng pua USS George Washington tembawpi zong tungkuanta a hih tembaw tungleh akisam bangbang ahuhzawhding ban ah dawnding tuisiangtho hih tembawpi tungpan nikhat gallon a awn asim phulsak ziahziah ding ci hi.\n· Piantit gammi RC Topa Georges Vandenbeusch Kum 42 Cameron gam leh Nigeria gamgi Koza acihna kiang ah 11/14/13 ni in thautawi migilo mi 15 in man in taaipih mang uhhi ci in Piantit gampua kizopna palaai pipa in genkhia hi. Nigerian Islamist militant group, Boko Haram te hiding in ki ummawh hi.\n· Australia PM luui Kevin Rudd kum 56 in politics gamvaai vaaihawmna nasepna pan katawlngata hi ci in 11/14/13 ni in taangkokhia hi. Tu in kumpi gamvaainasepna huangsung ah ka omnawnkei a leitungbup innkuan tuamtuam te tawh khutkileen in nakaseemtading ci hi. Kagualzawhna peen ahi Australia PM katungkhin a lampidang kazuitading AU mipi in ngaihdamna ongpia un ci in gen hi.


url: =LESSON 5 April 24-30 KAMCIAM TATE ~ MUC\nLESSON 5 April 24-30 KAMCIAM TATE\nAdmin 10:17:00 PM 3Q2020, Articles, Sabbath School Lesson\nTu Kaal Sung Sim Ding: Pian. 15:1–3, Isa. 25:8, 1Kor. 2:9, Mang. 22:1–5, 1Pet. 2:9, Pian. 11:4, 12:2.\nKAMNGAH: “Hun bei dongin note a hong ompih tawntung ding ka hihna thu phawk ta un,” a ci hi” (Matt. 28:20).\nKum 10 a pha numei-no khat in a pa tawh tuipi gei khatah hun nuam zangkhawm uh hi. Ni khat tuipi sungah tuipek dingin pai uh hi. A pata-un tuipeksiam uh hi. Tawlkhat khit ciangin tuinawl tawh kigamla uh hi. A pa in tuihual in a nihun a thukna lamah kai suksuk ahihlam hong phawk hi. A tanu sam a, “ Mary, tuigei lamah huhna ngen dingin va pai ning. Na gim ciangin thallup in. Tua hileh suun thapaai na om zo ding hi. Nangma kiang kong pai kik ding hi,” ci hi.\nTuikia honkhia ding a kikoih mi kimkhat in tua numei-no honkhia dingin hong pai uh hi. Tuigei-a mite in numeino a honkhia zo ding hiam, cih thu za nuamin ngakin a om uh hi. Nai 4 sung bang tua numeino in tui tungah thallupin om hithiat amu uh hi. Amah honkhia dingin a pai mite lungdam kipaakin khitui luangin om uh a, numeino in lau hetlo-in om hithiat hi. Tua bangin om amuh ciangin numeino in lamdangsa hi. Amah honkhia dingin a pai mite tungah “ Ka pa in na thallamin om lecin suun thapaai tui tungah na om zo ding hi. Ka hong pai kik ding hi, cih hong kamciam tungah kinga-in a lungmuang ka hi hi,” ci-in a dawng kik hi. H. M. S. Richards, “When Jesus Comes Back,” Voice of Prophecy News, March 1949, p. 5.\nTukaal thusin a huamin etpakna: Bang hangin Topa in Amah mah Abram kidalna luum suak thei hiam? Koi bangin Abraham tungtawnin leitung minam khempeuh in thupha ngah ding hiam? Thuciamna tawh kipawl kamciam lianpen in bang hi ding hiam?\nNangma Kidalna Luum\n“Hih thute khit ciangin mang sungah Topa’ thu Abram’ tungah hong tung a, “Abram aw, lau kei in. Keimah in lauhuaina panin nang ka hong hu ding a, na thaman lian mahmah ding hi,” a ci hi” (Pian. 15:1).\nPian. 15:1–3. Bang thu siksanin tua thu kipia hiam? Bang hangin Topa in Abram tungah “Lau kei in,” ci-in hopih hi ding hiam? Abram in bang lau-na nei hi ding hiam?\nTopa in Abram tungah “Keimah in nangma kidalna luum ka hi ding hi,” cih thu in manpha hi. Amaute kikal kizopna in mimal khat le khat kizopna bangin a kip kizopna hi, cih hong hilh hi. Tua bang mahin Topa in eite tawh kizopna deih hi.\nLai Siangtho sungah Pasian Mahmah in kidalna luum bangin a pulaak masakna hi; tua lo Lai Siangtho mundangte-ah zong tua bang mahin kipulaak kik hi (Thkna. 33:29, Late 18:30, Late 84:11, Late 144:2).\nPasian in kidalna luum ka hi, ci-in Amah leh amah a kipulaak ciangin a khiatna in bang hi ding hiam? Abram tungah a kigen thu pen ei ading hi nawn lo cih a om ding hiam? Tua kamciam ei adingin i la thei ding hiam? Hamsatna thuak kha lo ding cihna ahi ding hiam? Koi bangin ei adingin Pasian in i kidalna luumin hong om hiam? Koi bangin hih limcinna na tel hiam?\n“Khrih in i kalsuanna khempeuh hong thei nuam mawkmawk hi lo-in nu in a ta ading a deihsakna sangin Topa hong deihsakna in lian zaw hi. I Honpa in gimna, gentheihna, simmawhna, leh sihna tawh a hong lei hi. Amah in nangmah a hong kem hi; nangmah a hong vil tawntung hi. Ama hutna sungah lungmuang takin na om ding hi. I thaneemna in vantung i Pa tawh kizopna a hong khaktan kei hi. Ahi zongin Khrih in eite ading mawhthuumna nei dingin sihna a hong thuak hi. Ellen G. White, Sons and Daughters of God, p. 77.\nRolando in a citak Topa nungzui khat hi, cih pen a veng a paamte theih mi khat hi. Lamet khak loh laitakin si hi. I kidalna luum Topa in koih ah om hi ding hiam? Ahih keileh Topa in eite kidalna luum cih thu a khiatna in a tuam dang khat hi ding hiam? Bang panin Pasian in eite hong hu dingin hong kamciam hiam? 1 Kor. 10:13.\nMessiah Hong Pai Ding Kamciam: Khen Masa\n“Na suanlekhakte leilak leivui zah pha ding a, nitumna lam leh nisuahna lam, leilu lam leh leitaw lamah na kizelthang ding uh hi. Nang leh na suanlekhakte thupha kong piak bangin leitung minam khempeuh in thupha a ngahna dingun hong ngen ding uh hi’ (Pian. 28:14). “Khrih tawh na kipawl nak uh leh Abraham’ suante na hita uh a, Pasian’ hong khap thute a ngah ding na hi uh hi,” (Gal. 3:29).\nTopa in Abraham tungah na suanlekhakte tungtawnin leitung minamte in thupha ngah ding uh hi, ci-in pulaak kikkik hi (Pian. 12:3, 18:18; 22:18). Hih a lamdang thuciam pen kipulaak kikkik hi. Bang hang hiam cihleh kamciam khempeuhte lak pan hih kamcian in a kip tawntung kamciam hi; hih kamciam in a dang kamciamte manpha-sak hi. Hih kamciam in Jew minam a hong khankhiat nading kamciam hi; amaute tungtawnin Topa in Ama hotkhiatna thu leitung minamte a hong hilh ding leh Ama hotkhiatna kilangsak ding hi. Ahi zongin hih kamciam in Jesuh sungah a hong tangtung ding ahi hi. Amah in Abraham panin a hong khangkhia hi. Amah in leitung mi khempeuh mawhna thaman pia dingin Singlamteh tungah sihna a hong thuak hi.\nTuicin khit ciangin leitung in tuicin tawh kihahsiang nawn lo ding hi, ci-in thuciam ngaihsun in. Jesuh sungah hotkhiatna lo-in hih thuciam in bang kimanna nei ding hiam? Jesuh sungah tawntung nunna lo-in kamciamte in khiatna nei ding hiam? Koi bangin Jesuh hangin Abraham tungtawnin minam khempeuh in thupha ngah ding uh hi, cih thu na tel hiam? Hih in a khiatna bang hi ding hiam?\nLeitung Honpa hong khangkhia ding hi, cih Pasian kamciam in Ama kamciam khempeuh lakah a lian penpen kamciam hi. Tua thuciam a tangtun nadingin Honpa Mah in ahong sem hi. Jew ahi a Gentile ahi zongin Amah tawh a kizom mi in Abraham innkuanpih taktak hi; kamciam a luah mi ahi hi (Gal. 3:8, 9, 27–29). Gimna, sihna aom nawnlohna munah tawntung nunna tawh a nungta ding kamciam hi. Hih kamciam sangin a hoih zaw kamciam a om hiam?\nI lunggulh mawhna, gimna om lo tawntung nunna thu in bang thu hong hilh hiam? Tawntung nunna a lunggulh thei dingin hong kipiangsak ahi hiam? Na khat peuhpeuh deihtheihna pen i pianpih ahi hiam?\nMessiah Hong Pai Ding Kamciam: Khen Nihna\n‘‘Nopna sungah a nungta dingin khual gamla zinkhiat kul hi; eima deihna mah panin paikhiat kul hi.” Thomas Browne. Hih thu in kum 1600 kimlai-a kigelh hi. Na thukim hiam, ahih keileh na thukimpih kei hiam? 1 Thess. 4:16–18 leh Mang. 3:12 siksan in.\nAugustine in mihing pianzia hih bangin gelh hi: “Hih i nunna in siatna, gimna tawh kidim nunna hi; mihing in a piankhiat a kipan a si thei mihing, mawhna tawh a kidim ihi hi. Adam a kipan siatna, gimna, khitui luanna, lau-na dim nunna sung pan suahtak nading lampi i nei kei hi. Tua hi-in leitung nate itna in a mawkna, gu bangin siatna hong guan hi; tua bang nate khenlahna in dahna, lau-na, kilemlohna, kitotna, kidona, zuaukhemna, guktakna, buluhna, kiphatsakna, hazatna, huaihamna, mi thahna, naungek naupangte thahna, gitlohna, paaktatna, zia le tong hoih lohna khempeuh hong piang hi. Hihte khempeuh in a zumhuai mahmah tatzia hi. A kihhuai gamtatnate - numei pasal paktatnate, nulepa mawhna, ngei-na tawh kituak lo-in numei le pasal omkhopnate, mi buanna, a siangtho lo gamtatna tampite hong pusuak hi. Biakna langpanna, thuman langpanna, Pasian kihtak lohna, kamciam pelhna, i vengte tungah thuman lo-in gamtatna, mi khemna, zuauphuahna, a man lo teci pulaakna, gitloh gamtatnate, thukhen zumah a man lo-in thukhenna, hingimna, siatna sung panin suahtak nading lampi i lunggulh hi. Augustine of Hippo, City of God, Gerald G. 13 Walsh, S. J. trans. (New York: Doubleday & Co., 1958), book 22, chap. 22, p. 519.\nAugustine in tum akum 150 val hunlai-in a gelh hi mah taleh tua bang siatnate in tuhun leitung khuahun paizia hong suak hi. Mihing nunzia a hoihlamin a kikhel a om mel lo hi phial hi. Tua hangin siatna panin suahtak nading i lunggulh hi. Tu-in hamsa taleh i mailam in nuamna tawh kidim ding hi.Pasian in Jesuh nunna, a sihna, sihna pan a thawhkikna leh vantung siampi a hong sepna tungtawnin Abraham tungah minam khempeuh in ama tungtawnin thupha ngah ding uh hi, cih thuciam tawh kipawl kamciam a tangtung ding hi.\nA tung a i gen Augustine pulaak thu ngaihsun in. Tuhun leitung siatdan gelhkhia in. Tua bangmahin Khrih Jesuh sungah Pasian hong kamciamte zong gelhkhia in ( Isa. 25:8, 1Kor. 2:9, Mang. 22:2–5).\nPasian kamciamte ngaihsun in. Tuate nuntakpih in. Tua hileh thuciam in na sungah a nungta hi ding hi.\nA Thahat Leh A Vanglian Minam\nPasian in Abraham thupha pia ding kamciam hi; tua banah a thahat a lian minam khat suak dingin kamciam hi (Pian. 18:18; 12:2; 46:3). Naupaai thei nawn lo ding numei tungah naupaai-in ta na nei ding hi, ci-in kamciam ngah uh hi; Abraham tungah ta nei dingin nupate tungah kamciam hi. Ahi zongin Abraham in hih kamciam a tangtun mukha lo hi. Isaac leh Jacob in zong amau nun sungin mu kha lo uh hi. Egypt gam a om sungin a tangtung ding thute zong Pasian in Jacob tungah a pulaak hi (Pian. 46:3) Jacob in tua thute mu kha lo hi. Ahi zongin a tawpna-ah Pasian kamciam in tangtung hi.\nBang hangin Topa in Abraham suanlekhak panin a tuam vilvel minam khat a khang khia dingin kamciam pia hi ding hiam? Topa in minam tuam khat khangkhia sak nuam hi ding hiam? Hih minam in a tangtun ding bang masuan nei hiam? Pai. 19:5, 6; Isaiah 60:1– 3 leh Thkna. 4:6–8 sim in. Na dawnnate a nuai-ah gelh in.\nIsraelte in Topa thupha nopna, cidamna, sianthona tungtawnin namdangte in Topa vazuan ding hi, cih pen Topa deihna hi. Piangsakpa thupiak a manna uh tawh kitonin thupha tawh tonkhawm ahihna midangte in mu ding uh hi. Amaute hangin minam dangte in a nungta Pasian bia ding uh hi (Isa. 56:7). Tua hi-in namdangte in Israel leh amau biak Pasian in Messiah, leitung Honpa ahihna a mu ding uh hi.\n“Israelte teen nading mun Pasian in koihsak hi. A nungta Pasian bia nuam lo-in Ama na a sem nuam lo namdangte mun a luah ding uh hi. Namdangte in Israel mite tungtawnin Pasian in Ama zia le tong mu-in Amah vazuan ding uh hi. Leitungah hotkhiatna kipuak ding hi. Namdangte lakah mawhsut nadingin Khrih hong sihna kitawisang ding a, Amah a en mite in a nungta ding uh hi. Ellen G. White, Christ’s Object Lessons, p. 290.\nTopa in Israel mite tungtawnin a sep thute leh tuhun i pawlpi tungtawnin a hong sepna na enkak thei hiam? A kibang bang thute na mu hiam? 1Peter 2:9.\n“Na Min Ka Liansak Ding Hi”\n“Thupha a ngah dingin minam lian khatin nang hong bawlin, thupha hong pia-in, na min kong liansak ding hi”(Pian.12:2).\nPian. 12:2 sungah kigelh bangin Pasian in Abram min liansak dingin kamciam hi; ama min in mun khempeuhah kizel ding hi. Mi khat in thumangin citak mahmah taleh, bang hangin Topa in mimawhte ading tua bangin nasem ding lunggulh hi ding hiam? Kua in min lian ngah dingin kilawm hiam? (Rom. 4:1–5, James 2:21–24.) Pasian in Abram a piak thupha in ama angsung hamphat nadingin a piak hiam? Ahih keileh tua lo a dang deihna lian zaw a om hiam?\nPian. 11:4 leh Pian.12:2 enkak in. Kibatlohna bang na mu hiam? Koi in gamtatna tawh hotkhiatna ngah ding limcing a, koi in upna tawh hotkhiatna limcing hiam? Hotkhiatna in eite dinmunah Khrih a hong om manin Pasian hehpihna a ngah thei ihi hi. Ahi zongin mihing in deihtelna nei a, tua hehpihna sang nuam kei lehang, hehpihna i ngah kei ding hi. I nuntakna sungah Khrih leh Satan kikal kido tawntung hi. Hih kido-na sungah nang le kei in koi lamah i om hiam cih pen mihing leh vantungmite in hong en tawntung uh hi (1Kor. 4:9). Tua hi-in eite in kua hi a, i gen thute leh i gamtatna in tawntung nunna maw, tungtawn manthanna hong tunpih thei hi.\nI kampau, i gamtatnate a kipan i lungsim puak in Topa minphatna kilangsak thei hi; eite ading Topa sep khempeuh a pulaak thei hi. Tua ahih keileh Topa leh Ama mindai-na a piangsak thei hi. Tua hi-in Topa in Abraham tungah na min kong liansak ding hi, ci-in a kamciam in leitung minthanna kamciam hi lo hi. Pasian mai-ah minlian i cih in kiniamkhiatna, Ama thupiak manna, mite itna hi. Leitung mite in minliatna a cihte uh pen Pasian mai-ah minliatna hi pah lo hi.\nTuhun leitungah a minthang a kiciapteh mite ngaihsun in. Video sung kineihsiamte, gam makai, neih le lamh haute zong hi kha thei ding hi. Bang in hih mite minthangsak hiam? Abraham minphatna tawh enkak in. Leitung in liatna ci-in a ciaptehnate in liatna taktak hi lo ahihlam na mu hiam? Leitung in liatna ci-in a ciapteh thute in liatna taktak na muhzia ahong huzaap hiam?\nNgaihsutbeh Ding: Ellen G. White, “Abraham in Canaan,” pp. 132–144 leh “The Test of Faith,” pp. 145– 155, in Patriarchs and Prophets.\n“Abraham tungah sittelna in a thuak hak mahmah sittelna khat hi; ama kipiakkhiat in lian mahmah hi. Ahi zongin Pasian sapna zui dingin Abraham in tuantual lo hi. Pasian kamciam muangin, Ama thupiak a zui mi adingin a hoih pen dinmun Pasian in a geelsak hi. Ellen G. White, Patriarchs and Prophets, p. 126.\nAbram in Canaan gam a lut ciangin Topa in ama tungah kilangh a, a khualzinna gam khempeuhte a suan le khakte luah dingin a piak ding thu a ciam khin zo hi (Pian. 12:7). Pasian in hih kamciam a pulaak kikkik hi (Pian. 13:14, 15, 17; 15:13, 16, 18; 17:8; 28:13, 15; 35:12). Kum zali khit ciangin tua kamciam a tangtung hi ( Pian.15:13, 16), Moses in saltanna Egypt gam panin bawngnawi leh khuaizu a luanna gamah a makaih ding hi, ci-in Topa in a pulaak hi (Pai. 3:8, 17; 6:8). Topa in hih kamciam mah Joshua tungah pulaak kik hi (Josh. 1:3), David hun ciangin tua kamciam a tangtunna kipanta hi (Pian. 15:18–21; 2 Sam. 8:1–14; 1 Kum. 4:21, 1Khang. 19:1–19).\nHebrews 11:9, 10, 13–16 sim in. Hihte in Abraham leh Topa tungah a citak mite luah Canaan pen limcinna ahih keileh mailam hunah amaute nopsak nading pulaak khol ahihna thei thei uh hi. A tawpna-ah Canaan in tatkhiat mite tawntung teen nading mun limcingkhol hi. Mawhna tawh kidim leitung pen tawntung teen nading mun hi thei lo hi. Nuntakna in manlang takin bei hi; nuntakna in tawm vei sung kimu-in a bei mang thei tuikhu bang hi (James 4:14). Upna sungah Abraham suanlekhak ihih mah bangin tawntung teen nading mun hih leitung a thakin kibawlpha ding hi. Eite in a kip tawntung khuapi a zuan ihi hi (Heb. 13:14). Siatna leh a kikhelkhel leitungah Khrih tawh a nungta mi in a kip tawntung ding hi.\n1. Leitung thak hong piang ding kamciam in tuni nang le kei Khristian thuzuihna a hong huzaap hiam? Matt. 5:5; 2 Kor. 4:17, 18; Mang. 21:9, 10; 22:17.)\n2. “A man a diktak liatna in Pasian thupiak tawh kituakin nuntak kalsuanna leh hotkhiat na nasepna-ah Amah tawh mapankhopna hi.” SDA Bible Commentary, vol. 1, p. 293. Hih in bang khiatna nei hiam?\nTomkaihna: Topa kamciamte in thu-um mite adingin bangzahin a manpha kamciam hiam? Kamciam a tangtung diam? Upna nei mi in tangtung ding hi, ci hi.


url: =Sapna Sawlna (Calling, Sending) | Siyin Chin Baptist Church\nFiled Under Thuantak Tulpipa\nBy Thuantak Tulpipa\nSizang ih pu ih pa te in Doai na bia a, bia thathong ngawlin, palai ahi Tulpi seam, hiampi seam ma na ha koi hi. Banghangziam cile seamkhial tha le a seam pa in thuak hi. Tua ahikom Tulpi seam tu sia kuama uuk ngawl hi. Tulpi a seam sia in a nuntakna taw theak a, Tulpi seam ahikom zu le sa (or) sum taw kithamh hi. Thapna piak ngawlin Tulpi kuama in seam zo ngawl hi.\nTuasia bangma Israel mite in Pathian a biak ciangin Thiampite ngawl taw bia ngam ngawl hi. Levi minamte in Palai Thiampi seam a, 1/10 taw thapna pia hi, Thiampite zongh seam khial thei ahikom Biakna a piak ciang a peang uh khau khi sa in Biakna mun thiangtho ah tum hi. Banghangziam ci le seam khial thei a, seam khial tha le thi thei hi tana a kaikeak natu khaukhi khol hi. Thiampi Aaron tapa te ahi Nadab le Abihu te in Pathian piak ahi ngawl mei vawt tawmin Biakna a piak sia Pathian thin uuk a, van pan mei khiasuh in kaanglumh sak hi. Lev 10:1-Thiampi Eli tapa teahi Hophni le Phinehas te zongh Thiampi sa a uuk bangpo a laak hu in Pathain in ngal sungah thisak hi. 1 Sam 2:12 Doai biakna ah Tulpi sep lau huai a, Pathian biakna ah zongh Thiampi sep sia lau huai hi. Tua hi tana Doai biak hun lai in Tulpipa a om bale Tuldom a seam tu sia peamta te ci bangin seamsak bek hi. Seam khial tha le a thi tu uh lau hi.\nTopa Pathian in a naseam tu sia ama dei mi samin sawl hamtang hi. Israel te Egypt ngam pan a pusua pui tu in Moses samin sawl hi. Moses zongh in kei pauthiam bong ka aw tawn hi ci ahihang sawl veve hi. Ex 4:1- “Midian mite khut sung pan Isreal mite a honkhia tu in Pathian in Gideon samin sawl hi. Gideon zongh in kei sia Manaseh minam a zawngkhal bel te hi a, tua sungah ka Innkuan a zawngkhal seseam khu hi” ci in nial hi. Ahizong Topa Pathian in sawl veve hi. Jud 6:1- “Ninavui khua mite suatak natu in Pathian in Jonah sawl hi, Jonah zongh uuk ngawl a, taiku Nang ka sap a sep dadong sawl veve hi. Jonah 4:1- Kamsang liante kamsangno te theampo zongh Pa Pathian in mangmuna taw ahizong, a aw mama taw ahizong mangmat na taw ahizong samin sawl hi. Sapna, Paupuina, Sawlna om ngawl in ama uuk thu taw Thiampi seam, Kamsang seam om ngei ngawl hi. Leitungbup lungdamna thuson tu in Topa Jesus in a nungzui 12 te samin Kum 3 sung tintan pia.in sawlkhia hi. Tua ban ah Thu um sa mi (tuute) a keam, a cing tu sia ama a it mama Peter vaipuak pia hi. Peter tungah, Midangte ii hong it sangin nang nong it zaw ziam ci 3 vei a dok zawkciang, “Ka tuuno te na vaak in, ci pheang hi. John 21:15- Lungdamna thu a son tute a tealna le Pawlpi keam (Pastor) tu a tealna kibang ngawl hi. Tuucing tute ama it a, a tuunote a it tu te bek teal a hina kimu thei hi. Thaathangtho in Paul le Banabas te Lungdamna thu son tu in teal a, sawl khia hi. Na lamdang tam mama piang hi. Act 13:1- Israel jninamte a lampui, a keam Thiampi Eli zalaih tu a tapa te a nginat ngawl ciangin, Nupi Hanah ii thungetna taw Pathian naseam tu a aap Thiampi Samuel sia Pathian in kum tampi sung Israel mite keamin lampui sak hi. 1 Sam 11:11- Timothy sia a pu Lois le a nu Eunice te ii pattana hangin Pathian mi zak Pawlpi keam thiam suak hi. 2Tim.1:5- Israel mite a lampui Moses a laih tu sia Pathian in Moses tungtawn in Joshua teal hi. Kamsang Elisha sia Kamsang Elijah tungtawnin teal hi. Lai Thiangtho sung Pathian naseam te thu ih et ciangin Kumpi Innsung pan a khang, pilna nei Moses, Pharisee minam ahi pilna nei Paul cite nasepna sia a dangte taw kibang ngawl hi. Muibun sap ci in kimu hi. A sep khialna zongh tam la zaw hi. A thupiak bang a ni ngawl a naseamte sia dual: ngawl het hi. Abraham zongh Pathian lawm kici Mang hi. Ahizong Pathian in Abraham tungah na bee te le na ngam,. na pa nusia in kong lakna ngam ah paikhia in ci hi kasap Abraham in a paikhiat ciang Lot na zuisak hi. Tua thunit ngawl hu in a suan a paai Isreal minam te Egypt ngam ah Kum 400 sung sal a sep tu sonkhol paih hi. Pianciil. 12:1-4 David zongh Isreal mipha za a sim hu in Pathian in a mite tam mama thisak hi. A seam khialpa tatak sia in zongh thuak sak vateal ngawl a, a innkuanpui, a minamte in thuak sak thong hi. Leitung Kumpi naseamte zongh ama pan kipan a innkuanpui te dongin ki en cik hi. A seam khialte kikoi thong ngawl hi. Lai at no khat nga natu zongh, Pilna ih lak zawkciang thudokna tam ma taw ki ze-et a, a zote bek kiteal hi. Lai Thiangtho sung Pathian naseamte peuma Pathian sapna, Pathian sawlna om ngawlin amate uuk thu taw a seam om vet ngawl hi. Israel Kumpi a seam masa bel Saul Kumpipa sia a ngalsimhna ah a ngalte in neak mama zo ka sap Thiampi Samuel theng thei mama ngawl a, tua hu in ngakla in Thiampi a sep thaak hu in a Kumpi sepna pan Pathian in tawpsak hi. 1 Sam 13:1-14 Kumpi Azziah in Thiampi te thupi sim ngawlin Biakinatau ah biakna pia tu a din hu in phaak natna vei law hi, 2 Chr 26:19. Thukham hilh sya khat in Topa Jesus tungah na paina po kong zui tu hi a ciciangin Topa in, “Ngia te in kua nei hi” ci taw zoziau a, hong zui tan ci ngawl hi. Ama sap, ama sawl hi ngawl ahikom zuisak ngawl hi. Matt 8:20 Pathian sap, Pathian sawl ahi ngawl sepna lauhuai a hina hong mu sak, hi! Doai biakdan le Pathian biak dan sia tam kilamdang ngawl hi. Sep khial vawt khialna mun ah Doai zongh Pathian zongh in kuama dual ngawl hi.\nIh pu ih pa hun Doai biak hun sung Tulpi seam sia bee khat sung a khang kizui in seam susuh hi. Israel minam sungah zongh Levi minam bee le phung bek in Thiampi nasep seam hi. Thuciam lui sung Pathian Thiampi seam sia a khang zui in seam susuh a, Thuciam thak hun ciangin Thiampi nam om nawn ngawl hi. Jesus um a, nii vei suakikna a nga peuma Pathian Thiampi nam kihi siat hi. Pathian tungah Palai hong sepsak tu thiampi kisamh nawn ngawl hi. Thiampi puan kul nawn ngawl, Thiampi awmdaal kul nawn ngawl, Thiampi lukhu kul nawn ngawl, Pathian mai ah leitung kizepna bangma kisamh nawn ngawl hi. Ahizong Topa Jesus in a tuuno te a keam tu sia ama a it mama Peter bek teal in sawl hi. 1Tim 3 sungah pasal khat in Pawlpi keam a suak nuam le nasep pha khat sepnopna nei hi, ci hi. Ahizong tua pa sia:- Zi khat bek a nei hi tu hi.\nZu ne ngawl mi hi tu hi.\nA cilngil mi hi tu hi.\nZirido a thiam mi hi tu hi.\nNgual a hilh thei te hi tu hi,\nci in cian takin ki at hi. Pawlpi keam ci thada Pawlpi Upa zongh sitbanna nei ngawlte teal tu hi kici hi. Pawlpi keam tu ci thada Pawlpi upa tu zongh kisinsak phot tu a, a zo le seam bek tu ci lai hi. Tuate ban ah sum bek a ngaisun te hi ngawl tu, etc ci bang thuthun tampi tak na om hi. Pawlpi keam sia thiampi hi ngawl a, Pawlpi a uk zongh hi ngawl hi. Pawlpi uk tu Jesus in sawl ngawl hi. Peter tungah 3 vei sitset, ka tuute na vaak in ci sawl hi. Ez 34:4- ih et ciang in,\nKa tuu zawngkhaalte na ou bua uh hi.\nKa tuu a cinate na ou na bawl bua uh hi.\nKa tuu a liamte a liamma na tuamsak bua uh hi.\nKa tuu lampialte na khiang bua uh hi. Ka tuu a bote na zong bua uh hi. ci Pathian kammal na ki at hi. Heb.13:17 pan ih sim ciangin “No hong keam na lampuite in khatvei ciangin Pathian tungah a nasepnate sazian lak tu hi kici hi.\nLuke 10 ah “Lungdamna thu son te atu in Thuthun tampi om ngawl hi. Sumbawm, peangdap, keng thua heak vun. Lampi ah ngual taw thu tampipi son heak vun ci khawng hi lei hi. Tu hun Pathian na seam tu a kipia peuna Lungdamna thu son tu sangin Pawlpi keam tu tam kipia zaw hi hingh. Topa Jesus in nungzui 12 a nei sung pan khat bekma Pawlpi keam tu in sawl hi. A dang 11 teng sia lungdamna thu son tu in sawl hi. A ki leebu na a om bana tu ziam? Lungdamna thu son in paikhia leang ih zui tu thuthun tam ngawl zaw a, lungdamna thu sonte a na sepna Pathian tungah sazian lak tu ci zongh om ngawl hi.\nTua hi a, Pathian na ih sepna ah Pathian hong sapna tatak na za a, hong sawl bangin a seam hi ziam? Eima le eima ih ki piakna taw nasep pha teal a, Pathian na a seam hi ziam? Pathian aw za a, Pathian sawlna tatak ma a ni naseam ih hile na sepna hong puicing tu hi. A kipia tawm ih hile Pathian tuunote a keamte zui tu thuthun te ih zui ziam? Ih zui bale ih nasepna hong muibun ngawl tu hi. Pathian in a naseam tu a sawl te sungah Pilna nei, mi thupi te nasepna teng ma in muibun bel hi ci ih mu thei hi. Ih minam atu in Topa na sepna ah tute tate in na pilna uh sia.lejtung Kumpi nasepna po/in nong zak sangin Topa na sepna ah hong zangh zaw le uh the ih ci nuam vaheei hi. Thu um mi U le Nau te zongh in Laithiangtho sin papo Pawlpi keam tu in laak tu kaal ih ngalaak papaih sia ngaisut phot tu pha mama thong hi ngawl ziam? ih ci nuam vaheei si hi. Ih sawl sia Pathian sawl ma ahi tu ziam? Ih sap sia Pathian sap ma ahi tu ziam? Ih zak s|a Pathian zak ma ahi tu ziam? Pathian sap mi, Pathian sawl mite ihteal thiam, ih zak thiam thei natu in Topa Thaa in ih thaa mit hong hon sak tek tahen.\nKong Tulmaw Tawntung hi\nBanghang Mission Kiseam Ziam?\nSumpi Taw Kisai Tetti Panna\nPathian Pai Zia le Mihing Pai Zia\n« Kong Tulmaw Tawntung Hi (I need Thee every hour)\nTeal Tuam Minam »


url: =US Maryland pan Pa Dong Khen Khai (Paakzang, Guite) in hongnusia :: ZOMI DAILY\nposted on 26 March 2020 at 3:45 pm Lomkholna: Dahpihna, News, ZIUSA, Zomi\nMangpha Pa Dong Khen Khai,Guite Beh,Kum 37 :: Paakzang Khuami Baltimore,Maryland USA ateng Pa Dong Khen Khai in March 24,2020 in Gilsung damlohna tawh ongnusia cihthu izaakmanin ZIUSA kipawlna mintawh dahpihna ipulak hi.\nPa Khai pen Zomi te kipawl khopna Zomi Innkuan Washington DC Area ah member khat leh USA gamsung Zomi akuamapeuh luang kipham nading a akivaihawm ZIUSA Genvai ah onglut thukhun pom ni 05/02/2014 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nPa Khai tawh anunungpen hunzatkhop ding ong tungding Saturday 03/ 28/2020,12:00pm in King Memorial Park, 8710 Dogwood Rd, Baltimore MD 21244 ah (EBC-DC Area) makaih na tawh hehnep hunbawlkhop na ki nei dinga Rev.Pau Khan Cin in Pasian kammal tawh hanthotna ong neihkhit ciang leisung ah tuhna kineidinghi.\nPa Khai ong nusiatna hanga adahakap lung leng khawngai azi atate leh sangam tanau meltheih akuamakhempeuh hehnemsiampa kha siangtho in ong hehnem ciatta hen la I biak Pasian in a makiangpana ongpai khasiangtho in lungnop tawldamna ong guat kimciat nading ZIUSA kipawlna in thu kingetpih hi. Dahpihna Lianpitawh, Mun Mang (Genvai tanupi) Zomi Innkuan USA, Inc.\nPrevious: Thupha haksatna ~ T. Sawm Lian\nNext: Puulnatna pan sinna nam 8 te ~ Pau Do Lian


url: =Lorry leh Perodua mawtawneu khat ki maiphutkha, mi 1 si :: ZOMI DAILY\nposted on 5 June 2017 at 12:34 am Lomkholna: Malaysia, News, Sawltak, World\nMalaysia, Jalan Ipoh – Taiping lamzikpi tungah Sunday ni in Lorry mawtawpi khatleh mawtawneu khat Accident ahih manin mi 1 si cih NST pan kiza hi.\nAsipa pen kum 65 aphakhin, Kamaruddin Maat from Chemor kici minnei khat ahihi. Sunday sunlam 12:45pm hunpawl in atuahsia hi a, asipa pen mawtawneu Perodua Kancil Driver ahihi. A tuahsiat khitlim in aphual ah sipah cihi.\nAdang mawtaw atuahsia pen Lorry mawtaw golpi khat hi a, ahawlpen kum 36 aphakhin S. Murugesu kici khat ahihi. Hih Isuzu Lorry Driver papen bangmah liamna omlo in suakta cihi.\nKuala Kangsar police station traffic department investigation officer Inspector Teo Wei Yap ii genkhiatna ah hih mawtaw Accident pen mawtaw anih in ki maiphutkha ahih manin, atuahsia cihi.\nLorry mawtawpi pen Kuala Kangsar panin Ipoh khualam zuanin apai cihi. Lorry lamzikpi tungah atai laitak in amai panin Perodua Kancil mawtaw in Signal laklopi in hawlpheivat cihi. Tuaciang in Lorry Driver inzong ahunlap in kihemthei nawnlo ahih manin tua mawtawneu pen ataihkha ahihi.\nMawtaw aki maiphutkha ahih manin, anih in amailam limsiat mahmah hi. Mawtawneu ahawlpen zong amaibuk ah awkcip in aphualmah ah sipah hi. Aluanghawm pen Hospital Kuala Kangsar ah Postmortem bawlding in kipuak hi.\nRelated: New York, Times Square sungah mawtaw khatin mipi omna phugawp in mikhat si, adang mi 22 liam\nLorry Driver papen Police te’n thudotna aneihkhit dikdek uhciang in Statement la uh a, bail tawh khahkik phot uh cih kiza hi. ZD Sawltak #zomidaily\nPrevious: Numei khat HIV natna nei ci’n abeisa kum 15 sung ki theikhial, zato te thu kibawlding\nNext: Mulkimhuai takin hong nusia Pa Piang te pata thum ZBCA mintawh sihgalna\nSingapore, Yishun vengsung ah Flat khat meikang in mi 100 val ki hemkhiasak, mi 2 zato kipuak


url: =KHATVEI PIAN SUN – FGA Tulsa\nKHATVEI PIAN SUN\nHi leitungah mihing khata ka pian buang, hong it ding nu leh pa nei lo a ka nuntak hunte ka zat manin na ka sa peuhmah hi. Ka pa pen galkap lui hi a, galkap ki-ukna nuaia khang khia ahih mah bangin hong kep dan zong khauh pai mahmah a, na khempeuh ah kipasal sak peuhmah hi. Tua tak pen kei adingin ka nuntak haksatna bul kipatna suak hi. Ka pa pen zu lungvei mi ahih manin, zu a kham ciang lauhuai thei peuhmah hi. A heh ciang ka nu in zong dawng ngam ngei lo hi. Zu a kham loh ciang ka nu in thuhilh in tai thei zel a, kihauh kitotna in a hun uh tampi bei hi. Nitak khat ka nu tawh kitawng ahih manin ka pa in vaksan sawm a, kei hong paikhiatpih a, nek ding a lim mahmah hong leisak ding thu gen a, ka taxi uh lakhia in kei zong ka tuang hi. Kum 12 mi bek ka hi hi.\nNek ding tuamtuam hong leisak a, khawmui kuan ciang zu zuakna sai khatah hong lutpih hi. Zu tampi dawn ahih manin, ìPa ciah ta niî ci-in 15 vei bang ka gen khit ciang hong ciahpih hi. Khuamui ta ahih manin khawnawl lam, kuama om lohna lamah hong paipih a, a nung lam seat ah tu dingin hong cih bangin thumang takin ka tu pah hi. Amah driver seat pan hong pai in back seat kong khak hong in hong lut a, ka pa kianga tu ka hih manin lauh dingin ka ngaihsun kei hi. Tua tak ciang, ì Kiko het keiin, na kiko khiat leh kong mek lum dingî cih kawmin ka puanak suah khiat kipan a, ì Bang ale pa, bang thu ahiaî ci a ka kiko lehngam nawn kei hi. Tua ci bangin kei a tanu tektek hong buan a, ka maizum lua banah na ka sa peuhmah hi. Ka awng ngam kei a, awng leng hong that takpi ding hi.\nKa pa in a deih khop a ngah khit ciang kei bel na thuakin si leh khaw-ul tawh, khitui tawh ka kidiah hi. Kamphat thu in palik motaw, ko omna kima migilo leh kham theih zuakte zongin hong pai a, ka pa zong man dingin ngaihsun ka hih manin, ka huat tha hong suak thakin, thonginn sungah khum uh hen la, khailum leh ka ut peuhmah hi. Palik Officer khat leh a lawm ko omna lamah hong pai uh a, tua lai takin ka pa in, ìKam hong dot leh ka lawmngaih hi ci in, na cih keia buaina ka tuak leh kong that ding, na thei hia?î khauh takin hong ci hi. Ling keuhkeuh kawmin ì Aw, thei ing ei paî ka ci hi. ìNa thei cian takpi hiam?î hong ci kik a, lau lua ka hih manin aw ling keuhkeuh sa in, ìPa thei ing eiî ka ci hi. ìHoih eiî cih kawmin ka sam henna phelin ka mai khuh a, ka mel naupang lua a kidawk lohna dingin. Palik Officer hong tung phei in car limlang pan hong kiu a, ka pa in zong a dik mahmah bang kekin kongkhak hon a, kithusiamsak takin, ìPu aw, bang ut na hia?î ci hi. ìMi zon nei ung a, hih kimah midang muh na nei u hia?î a cih leh ka pa in kuamah a muh loh thu in dawng hi. ìNa motaw en ding ka hi uh hiî a cih ciang ka pa in, ì En vo en voî na ci saisai hi. Ka lungsimah ka pa gitlohnate pulak ding ka hia aw, ka ci a, a nung ciang hong thah ding lauin bangmah ka gen ngam kei hi.\nKa mel a muh ciang buah deuh leh nat tuak hong sa pian ahih manin a lungkim pha lo a, ìHih kua a hiam?î a cih ciang ka pa in, ìKa lawmngaihnu hi a, galkap khuan ciah pak ka hih manin hih munah a kimu pak ka hi uh hiî a cih ciang ì Na hoih hia piî hong ci a, et zong en khol loin, ì Hoih lel ing eî ci-in ka dawng hi. ëKa cih khak uh hi ei, hong subuai kha ka hih manun hong maisak unî ci kawm in tawh hong hehnem a, ìNa nu na hilh peuhmah leh hong dawm het lo ding ka hiî hong ci lai hi.\nTua zan pen ihmu thei loin zan khua in ka kap thapai a, ka lungsim leh ka pumpi na in, maizum huai zong ka sa a, kei leh kei kithah mai zong ka ut hi. Tuaci bangin ka pa in a ut hun peuhin hong luppih a, kum 16 ka phak ciang dong tuaci bangin hong bawl hi. Ka nuntak gen thei lua a, ka nu in lah hong hehnem cih thadah ìNangma ginat loh man hiî hong ci zaw mah lai. Bangmah ma hong lakpih sawm loin keimah bekin ka mal tat hi. Lawm leh gualte lakah omin, sang zong ka kah zel a, ahih hang innkuan hoih lo pana khang khia ka hih manin High School zo zo loin ka khawl hi. Kum 17 ka phak ciang inn pan ka tai khia a, mi inn ah na ka sem kawikawi a, kum 18 ka phak ciang hong ngai hi a ka theih tangval khat tawh ka kiteng uh hi. Ta khat ka nei man uh a, ahih hang ka pasal pen mi gilo guta khat na hi a, kum2 khit ciang ka kikhen uh a, amah bel palikte in manin jail ah tang hi.\nNuntak kitam zan, hoihna nei lo ka hih manin, ka lungsim khauh peuhmah a, keimah bek kikhual in, kei ading bek mah ka ngaihsut sawmin khensatna ka bawl hi. Ahi zong, nuntak ning peuhmah ka hih manin khatvei Pasian kiangah thu ka ngen a, Bible simin Pasian sungah lungdamns nakpi takin ka zong hi. Hun hong paito zel a, a sawtna ciang Pasian in pasal hoih tak David hong pia hi. Amah mi lungduai, Khristian hoih tak ahih manin thu leh la tampi tak hong sinsak hi. Pasian in ama nasepna ding hoih tak khat hong pia a, Bible Study sinsak dingin hong kiseh hi. Tua lai ntakin hong buan ka pa ka maisak thei het kei hi. Khatvei ka lungsimah Pasian thu hong tung a, ìNa pa mawhna na maisak theih kei leh Jesu in zong na mawhna hong maisak lo ding hiî cih thu hong lut vat hi.Tua ahih manin maisakna thu ka pulak a, tua tak ciang Pasian in nasep thupi tak honga, ka nu tawh thahat nawn lo uh ahih manin amau omna ding inn hoih tak ka leisak hi. Khatvei ka pa in a kianga hawh dingin hong sam a, kum 40 khit ciang ka pa in hong buan mana mawh maina hong nget masak pen ahi hi. ìHong maisak khin pek ing, Jesu in zong hong maisak khin zo hiî ka cih ciangin pianthak a ut thu hong hilh a,keimah tektekin ka baptized hi. Ka baptized khit nipi kal thumna ah hong nusia hi.\nKa pa in hong buan lo hileh, Joyce Meyer Ministry nasepna piang lo kha mai thei hi. Hong buan a, kamsiatna hih bang ka tuak pen tu in ka thei siam pan a, Pasian tungah lungdam ka ko hi. Keimah banga kamsiatna tuakte ka he hn em t he i a, k a hu h th ei h la wh h i. K a tu ng a pi an g khempeuh Pasian vaihawmna hi cih ka sang siam ta hi.\n← AHONG KIPIA LETSONG TENG PANA LIAN PEN\nAI KHUA PANIN SIN DING →\n4 days ago25713 0\n4 days ago842 0\n2 weeks ago1752 0\n3 weeks ago1434 0\n4 weeks ago1,3092 0\n4 weeks ago7941 0\n1 month ago1,1831 0\n1 month ago6963 0\n1 month ago1,0003 0\n1 month ago6723 0


url: =Laithiangtho Dokna (Thupulaakna 5-6) ~ Thu Tatuam (Siyin News)\nLaithiangtho Dokna (Thupulaakna 5-6)\n12:33 PM Laithiangtho Dokna No comments\n1. Akua khut sungah laizial kimu ziam?\na. Tokhum tung a to pa\n2. Laisia ii tung ah tepteena bangza om ziam?\n3. Laizial baltham in ahong thei tu pa sia bang nam sung pan ziam?\n4. Tuuno in kii bangza nei ziam?\n5. Kumpi tokhum, nganhing li le upate kiimkot ah akuate ding ziam?\na. Vantung lalang\nb. Minam tatuam\n6. Vaang, hauna, ciimna asaang tu in a kiphu sia se ___ hi.\nc. Tuuno a kithatlum sia\n7. Siphu kaang tungah a to pa in ___ toai hi.\na. thal khat\nc. lum khat\n8. Siphu san tung a to pa in ___ toai hi.\n9. Siphu vom tung topa in ___ toai hi.\nc. khaikhin kop khat\n10. Siphu puang tungah a to pa ii min sia ___ hi.\nc. hilna nam 7\n11. Tuuno in tepteena a lukna a hon ciang ___ hi.\na. Zinh hong liing\nb. khua leng\nc. huisuangval kipan\n12. Mihing theampo sia ___ ah bu uh hi.\na. leinuai kawhawng\nb. senneal ngam sung\nc. suangpite nuai\nThu Pualaakna 5\nLaizial le Tuuno\n1Kumpi tokhum tung a to pa ziatsang khut sungah laizial khat ka mu hi; tasia in a lang nii dim lai ki at a, tepteena sali taw kituum hi. * 2Taciangin vantung lalang a hat mama khat ka mu a, ama in awnging tak taw, “Akua in hi tepteenate a baltham tu le laizial a hong tu in kiphu ziam?” ci in au hi. 3Ahihang vantung ah ahizong, leitung ah ahizong, leinuai ah ahizong, tua lai sia hongin a sungah a ki atte a en thei tu a om bua hi. 4A hong thei tu le, a sung a en thei tu a kiphu kuama kimu ngawl ahikom nasia takin ka kap hi. 5Tua zawkciang upate khat in, kei tungah, “Kap heak in, En in! Judah minam sung panin Tawpi ahi, David suan a lian pa in zawna nga zo a, ama in tepteena salite baltham in laizial hong thei tu hi,” hong ci hi. *\n6Tua zawkciangin kumpi tokhumte zanglai, nganhing lite le upate ii a kiim uumna sungah Tuuno khat a ding ka mu hi. Tuuno in a kithatlum sa bang keak ahi hi. Ama in kii sali nei a, mittang sali nei hi, tuate sia Pathian ii thaa salite hi a, leitung theampo ah a kipai sakte ahi hi. * 7Tuuno in pai in kumpi tokhum tungah a to pa ziatsang khut pan in, laizial sia la hi. 8Tabang a vawt ciangin, nganhing li teng le upa kul le li teng sia tengtong khat le ngimnamtui taw a kidim khamvaan khat taw Tuuno mai ah kunsuk uh hi. Tuate sia Pathian mihingte thungetna ahi uh hi. * 9Amate in la thak sa uh a:\n“Nangma in laizial la tu le\ntepteena hong tu in na kilawm hi.\nBanghangziam cile nangma hong kithatlum zo a, na kipumpiak biakpiakna taw,\nPathian atu in, be sung phung sung sim, kam namcin sim, ngamsim le minam sim panin, mihingte na lei zo hi. *\n10Nangma in amate sia Pathian atu\na seam tu in thiampi ngam mite na suak sak zo a,\ntaciang amate in leitung uk tu uh hi.” *\n11Taciangin ka et kik le, tul tam mama le mak tam mama a pha vantung lalangte aw ka za hi! Amate in kumpi tokhum, nganhing li teng le upate kiimkot ah dingin, * 12nging takin la sa uh hi:\n“Tuuno a kithatlum sia in\nvaang letna, hauna, ciimna, le thahatna upatna, minthanna le\npokna, a saang tu in kiphu hi!” ci uh hi.\n13Taciangin vantung, leitung, leinuai, tuipi sung-vannuai ah nuntakna a nei theampo in hi bangin la a sak ka za hi:\n“Kumpi tokhum tungah a to pa le\nTuuno tungah pokna,\nupatna, minthanna le\nthahatna a tawntung le\na tawntung in om tahen!”\n14Nganhing nungta li teng in “Amen!” ci in zo uh hi. Taciangin upate in bok sukin, bia uh hi.\nThu Pualaakna 6\nTua zawkciang Tuuno in teptenate sali sung pan a masabel sia a hon ka mu a, nganhing nungta lite sung pan khat in, vanto bang ahi aw taw, “Hong pai tan!” hong ci hi. 2Ka et le, siphu kaang khat ka mu hi. A tungah a to pa in thal khat toai a, kumpi lukhu khat kipia hi. Ama in ngalzopa ii ngal zo tu in a kuan bangin siphu tungah to in kuan hi. *\n3Taciangin Tuuno in tepteena a niina sia hong hi, tasia ciang nganhing a niina sia in, “Hong pai tan!” hong ci hi. 4Siphu dang khat hong pusuak a, a san ahi hi. Mihingte khat le khat a kithalup natu in, a tungah a to pa sia leitung ah ngal kidona pian sak natu vaang kipia hi. Ama sia namsau lian khat kipia hi. *\n5Tasia zawkciang Tuuno in tepteena a thumna sia hong hong a, nganhing a thumna sia in, “Hong pai tan!” hong ci hi. Ka et le siphu vom khat om hi. A tungah a to pa in a khut sungah khaikhin kop khat toai hi. * 6Nganhing lite sung pan khat ii aw tu bangin ka zaak khat in, “Ni khat thaman sia zungtaang hai khat, ni khat thaman tu mangtaang hai thum hi. Ahihang olive thingte le sapit nguite na lal sak heak vun!” hong ci hi.\n7Tua zawkciang Tuuno in tepteena a lina sia hong a, nganhing nungta a lina sia in, “Hong pai tan!” hong ci hi. 8Ka et ciang, siphu puang khat ka mu hi. A tungah a to pa ii min sia Thina hi a, a nung panin Hell in zui hi. Leitung ah a teangte see li sua see khat sia amate in ngal taw, kialpi taw, natna le ngamsate taw thalup thei natu in thu kipia hi. *\n9Tua zawkciang Tuuno in tepteena a ngana hong baltham hi. Biaktau nuai ah, Pathian kammalte a than sak uh hu le thumaanna taw tetti a panna hu a, a kithatlum te ii thaa te ka mu hi. 10Amate in awnging tak taw au uh a, “Vaanglianpipa Topa, a thiangtho a maan pa awng! Leitung ah kote hong that mihingte tungah thu na khen tu le, daan a piak tu sia bang tan vei khua ngei lai tu ziam?” ci uh hi. 11Amate khat sim sia puantual kaang khat tek kipia hi. Taciangin amate a kithalup bangma in a nasep puite le a suapuite a kicing za dong a kithalup mateng a ngak zii lai natu in sawl uh hi.\n12Tua zawkciang Tuuno in tepteena a lukna a hon ka mu hi. Zin nasia takin hong liing a, ni sia puansia vom bangin hong vom a, tha sia chi bangin sancip hi. * 13Vui nasia takin va a, theikungte a thin ngawp ciang, a nga ungte lei ah a pul bangin aksite lei ah taaksuk uh hi. * 14Van sia laidal pheak bangin kizial in bomang a, mual theampo le tuikulh theampo amate omna mun pan kikhiin siat hi. * 15Tasia ciang leitung kumpite le ngam ukte, ngalkap mangte, sumhaute, a thahatte, a dang mihing theampote, silate, sila ahi ngawlte, leihawng sung le mualtung ah suangpite nuai ah bu uh hi. * 16Amate in mualte le suangpite munah, “Ko tungah hong cimsuk ka heu vun. Kumpi tokhum tungah a to pa ii mittang pan le Tuuno ii thin uukna panin, hong seal tavun. * 17Amate ii thin uukna a kiitak huai mama Ni sia hi sungah hong theng hi. Akua in thuak zo tu ziam?” ci uh hi


url: =Naungek no Zeisu hongsuak, Luka 2:6-7 leh Mate 1:18-25 | Bibleview\nTedim » Lai Siangtho » Zeisu suahna » » Naungek no Zeisu hongsuak, Luka 2:6-7 leh Mate 1:18-25\nRoman Mimal kaihkhop na hang in khua sung teng mi dim khin hi. Jew te i a pawi uh zong tawh ki tuak khawm a hih man zong ahi hi. Khan tuam nei ahi ganhing buk te bek Zeisu suah nang a om hi. Mazih in naungek no pen a nem nilnel puan tawh tuun in gan annekna kuang sung ah a sial hi.\nZeisu hong suak in singlam teh tung ah hong si aa nithum khit ciang in hong tho kik hi. Kamsang pa leh Pasian tapa hihna tawh leh thukhen kumpipa in hong pai kik ding hi.\nPiancil 3:14-24 Zeisu hong suah nang thu a genkholna leh Mangmuh na sung ah Santan tung’ gualzawh na pengkul tumna tawh hong tuak suk kik ding hi.\nZeisu suahni a hi thei ding nimit te.\nZeisu hong suak zo hi bawngkuang sungah.\nTucing te in Zeisu naungek suaktung bang in mu hi.\nBethlehem ah Zeisu suahna\n6 Bethlehem khua-ah a tam sungun a nausuah ding hun hong tung hi. 7Zintun’na ding mun dang khempeuh mi dim khinta ahih manin ganbukah tung uh a, a tacil ahi ta pasal khat nei-in, puan tawh tunin gan annekna kuang sungah a sial hi.\n1:18 Jesuh Khrih a hong suahna zia hih bang ahi hi. Mary pen Josef-a’ dingin zuthawl piaksa hi a, ahi zongin a kiten’ taktak ma-un Kha Siangtho in amah a gaisakna thu Mary in a thei hi. 19 A lawmpa Josef pen a manin a gamta nuam mi khat ahih manin a lawmnu maizumsak nuamlo a, kuama theihlohin maksim dingin a ngaihsun hi. 20 Ahi zongin hih bangin thu a ngaihsut laitakin a mang sungah Topa’ vantung mi khat hong kilang a, “David suan Josef aw, Mary sunga nau pen Kha Siangtho in a gaisak ahih manin amah ten’pih ngamlah kei in. 21 Amah in tapa khat hong nei ding a, tua tapa in ama mite a mawhna uh panin honkhia ding ahih manin ama min dingin Jesuh na phuak ding hi,” ci-in thu a gen hi. 22 Topa in kamsangpa tung tawnin a gensa thu a tun’ theihna dingin hih thute a piang ahi hi. Tua a genna-ah,\n23 Nungak khat gai-in tapa khat nei ding a, ama min dingin rEmmanuel kiphuak ding hi,” ci hi. Emmanuel a khiatna in, eite tawh Pasian hong omkhawm hi, a cihna ahi hi.\n24 Josef zong a khan’lawh ciangin Topa’ vantung mi’ sawl bangin a zi a la hi. 25 Ahi zongin tua tapa a suah hun dongin a zi luppihlo a, a suah ciangin a min dingin Jesuh a phuak hi.


url: =Kei in kua ka hiam? :: ZOMI DAILY\nKei in kua ka hiam?\nposted on 2 March 2015 at 10:07 pm Lomkholna: Article\nMatthai 5;13 “Note pen leitung mite aa ding ci tawh na kibang uhi…..”\n5;14 “Note pen leitung mite aa ding khuavak tawh na kibang uhi….”\nEite in Laisiangtho bute i hi a leitung in eite hong sim hi; Eite in upna bulpi te i hi a leitung in hong deih hi; Eite in thumaan teci te i hi a leitung in hong kin mahmah hi. (Billy Graham)\nWe are the Bibles the world is reading; We are the creeds the world is needing; We are the sermons the world is heeding. (Billy Graham)\nNidang lai in Zomi pulepa te in dawilekau bia uhi. Leivui lak le ninphual pan in khangkhia uhi. Khedap cih zong nei lo in puan kiciantak zong silh zolo uhi. Lai kician zong neilo uhi. Ahi zongin ngeina hoih le thukihilh zia hoihtak na nei uh in a khangkhang in tuate na zang suksuk uhi. Paunak le lakam te na nei uhi. Innsung kizop zia, sanggam unau behlephung, khualetui kizop zia kiciantak in na nei uhi.\nTuate ah phualva bangin thuman cihtakna, itna le diktatna te zong kihel hi.\nLokhung ah singsuih sa a kinusia khat pen a koih bangin om ahih kei leh vaiciah tha mang khat in khuanawl ciang puaksak in khuanawl mual ah koihsak thei hi. Khuai kai muh ciangin singteh/ singhiang kikuai in a om leh kua mah in tua khuaikai la nawnlo uhi. Sa kikap baang khat a kaplup leh a kapmasa pa khut tungah tua sa ap kik uhi. Sa a gai laipi ahih leh kikaplo/ kigo lo in ki suakta sak hi. Nungak zuthawl kipia khin ahih leh kua mah in tua nungak hel nawnlo, neh nawnlo uhi. Guta buluh, numei paktat, hingma/hingsuan le tualthat cihte pen a kiza hak mahmah thute hi aa zong lipkhap mahmah uhi. Hihte in khanglui pulepa te zia le ngeina lak ah thuhoih pawlkhat te ahi hi.\nHunte hong kikhel in Zogam ah mikangte hong lut in Zomite zong khuamuhna hong zai zaw deuhta hi. Galpi khat lai in Zomi pasal 1000 in mikangte huh dingin France (Piantit) gam galmai ah vakuan uhi. A nasepna te uh ah citak le kuhkal ahih manin mikang kumpipa in a kumpi inn dongah a sapte ahi uhi. Tua khit zawh galpi nihna le Kawlgam suahtakna huhau in kawlgam mun citeng ah ki tungta hi. Kawlgam suahtakna ngah khit gamsung buaina ah citaktak in gam aa ding a nuntakna pia khia in gam a kemte ahi uhi. Tua hunlai Kawlgam in amuan a suan le a kingakna Zomigalkap thuap(Chin batallion/ rifles)te a hi uhi.\nHunte kikhel in khua hong kihon ciangin thuhoih thupha tampi tawh kikop in thusia thuzuau te zong hong lut in Zomi tangpi tangta te a neu a lian tua thute in nelsak zo hi. A nungta Pasian thu;lungdamna thu hong tungin Zomi te kipiangthak in kha lungmuang ta hi. Tuamah tawh kizui in tapidaw le lawki ci’n kikhenna hong omin unau sanggam ankuang umkhawm khat in ankuang hong umkhawm nawnlo uhi. Khua khat tui khat zong khua nih tuinih suak ta hi.\nTuhun ah Lungdamna thu hong tunzawh kum 100 cingta in Zomi te a tamzaw tapidaw kisuak ta hi. Ahi zongin pawlpi, upna le sandan pomdante kibatlohna hangin ki-elna, ki to na le kikhenkhapna hong piang leuleu hi. Hih kikhenkhapna le kilemlohna te a nung zuih thute in khangno, naupangte tungah hong tu hi ci’n ka um hi. A hoihlo thugenna (hate speech) hangin no tua, ko tua cih bangin naupangnote\nlungsim ah kideidan na, eilam bek hi/man sakna le galbawlna lungsim (aggression/hostility) hong om in cikmah hunin tuate kipawlkhawm theilo hi. Tua in tulai tak Zomite kipumkhat theilo icih cih i bulpi hikha dingin ka um hi.\nI biak Pasian hong piak itna, mawhmaisakna te midangte tung ah i pia zo hiam? Pang langkhat hong kibet leh a langkhat i dawhkik zo hiam? Sanggam khat, mikhat tungah lungkimlo in hehsuaksa in Pasian bia ding na kithawi ngei hiam? Leitung ah khamh thukham (the Golden rule) akici thukham khempeuh i bulpi a hi “nang tung hong kibawl ding na deih bangin midangte tung bawl in” cih Topa Zeisu in a gen thu i phawk hiam? cih bang dotna te hong kidong ding hileh hi le hilo koi a tam zaw ding aa?\nTuhun ciangin Kawlgam Vaigam muntuamtuam ah Zomite i tungta hi. Kei mahmah bek zong Kawlgam khuapi nihna Mandalay ah kum 6 sung siam kasin na ah namdangte tawh kimu, kiho, kikhawl in ka om hi. Khangham kum 50 kum 60 gual tungsiah pawl namdangte in bel Zomite pen citak, kuhkal, thumaan le manglai siam mahmah ci’n hong thei uhi. Ahi zongin Kum 20-35 gual khangnolai pian namdangte in Zomite pen a kim aa suthei (zu,za,..) in siatna lam ah kikholhpih ding nop mahmah, Zomi numeite khem nop….cih bangin hong thei zawta uhi. (Hih in ahih leh kei mimal tuahkhak thute pan kong at ahi hi.)\nLeitung khuahun luanzia le leitung dan (globalization) pen i nial theih ding thu hilo hi. Ahi zongin hite ah ahoih thute lak ding le a hoihlo thute pelh theih ding thupi mahmah in ka um hi. I ngeina, i kampau, I upna te kiplet ding kisam mahmah hi. Mongo Empire a lamkhia kumpilian Genghis Khan (1167 – 1227 AD) in “Eite (Mongo) ngeina, kampau, laimalte le i minam pen manggilh hetkei un. Mongo minamte in leitung ah hoih a kici na khempeuhte anial lote hi hang. Tua na hoihte lak ah leitung kampau, minam tampi te zat taang kampaute zong kihel hi. Na awm, na thumuhna na lungsim na khuakte uh hih zangkuam tualpi bangin zaisak un” ci’n a mipih te thu na vaikhak hi. Leitung khuahun luanzia le namdang te ngeina kampaute a kisapna ah zat ding hi aa ahi zongin ei ngeina pen manggilh ding hilo hi.\nA tawpna ah i bulphuh ahi “Note in leitung ci,….. khuavak na hi uhi” ci’n Topa Jesu in hong gen hi. Zomi te in i seplebawl, gamtat luhek kampaunate ah i biak Pasian aa ding ci bangin a al, khuavak bangin a tang te i hitakpi mah hiam? Ci bangin i al lo in lei hongkiden in khe tawh hong kituah cil ma in i lungsim te sittel kik ni. Phuah ding bawlding te phuahpha bawlpha in i biak Pasian aa ding ci bangin a al, meivak bangin a tang Zomi mimal khatciat i hih na ding hanciamni ci’n kong zawnnuam hi.\nLeitung Pasian mizat thugensiam Billy Graham cih mah bangin leitung in ei thu-um mite a bangbang ah hong encik in hong kinbawl mahmah uhi.\nTua hi aa pulepa tungpan i luahsuk ngeina hoihte le a nungta Pasian upna a nei ei Zomite mimal khat ciat kidong kik dih ni. Kei in kua ka hiam?\nLai-at Dr. Tg Nang Khan Lian (BDS, Mdy)\n(tawmvei Aungpan, Shangam leitaw lam, Myanmar)\nEkkak laibute; Tedim Laisiangtho (ZIV)\nBilly Graham facebook wall\nNo.(1) BEHS, Jubillee laibu\nNine Nine Sanay Facebook wall\nThe most important people of the millennium\nPrevious: Makai lianpi na hih nading, laibu nakpi in asim khat nahih kul hi\nNext: Khuak a nosuah det na ding ~ Nk Khanno\nMalaysia Zomite’ Dinmun! ~ Pu Thangboi\nHamphatna, Ngeina manphatna leh limlahna ~ Tual Khan Suan\nZuakding akikoih mawtaw Bonnet sungpan Python gulkhat kimu ~ ZD


url: =������ ��� ����� Happy Baby STRAW FEEDING CUP 14006 BLUE ������ � ��������-�������� �����������.�� � ��������� �� ����������, ��������������, ����\n������ ��� ����� Happy Baby STRAW FEEDING CUP 14006 BLUE\nHOLODILNIK.RU������ ��� ����, ������� ������������� �������������������� ��� ����������� ��� ����� Happy BabyHappy Baby STRAW FEEDING CUP 14006 BLUE\t������ ��� ����� Happy Baby STRAW FEEDING CUP 14006 BLUE\n(��� ������: 209988)\n���� ������� ��� ����� Happy Baby STRAW FEEDING CUP 14006 BLUE�\n������ ��� ����� Happy Baby STRAW FEEDING CUP 14006 BLUE��� � ������� 579 ���.\n������ ��� ����� Happy Baby STRAW FEEDING CUP 14006 BLUE, ������ (0)�� ������ ������ ��� ������� � ������. �������� �����\n�������� Happy Baby STRAW FEEDING CUP 14006 BLUE � ������


url: =Zomi Idol (3) ~ Dr. Do Suan Mung :: ZOMI DAILY\nZomi Idol (3) Thukhupna ~ Dr. Do Suan Mung\nIdol khiatna bul pen Pasian taanga biak dinga kibawl milim cihna hi. Tua khiatna bek tawh kum tul tampi a kizang hi. 1560s kim in Manglai ah figurative sense (khiatna neisawn) in hong kizang a, “mi zuauthei mi muanhuai lo (someone who is false or untrustworthy) cih khiatna nei hi. 1590s kim teh ahoih zawdeuh a a kizatna khat kiciamteh a, mi (na) khat mittaw sialkhau let a thupi sakna (any person or thing regarded with blind admiration, adoration, or devotion) cih ahi hi.\nTuni a mi pawlkhat in, ‘Dictionary ah ‘mi pahtawihuai mi zahtak huai’ cih khiatna nei hi,’ acih pen uh hipan a hong piangkhia hi. (Kammal khat i khiatna bulpi pen Dictionary bu khat lem a ‘hih lai a tua ci ei’ cih pah theih hilo hi. Abul abal kanzek ngai hi).


url: =A (3) veina ZBCA – America Khawmpi nuamtak kizo :: ZOMI DAILY\nA (3) veina ZBCA – America Khawmpi nuamtak kizo\nposted on 15 July 2015 at 7:37 am Lomkholna: News, Paukhai, Zomi\nAni : July 10-12,2015.\nAmun: Agape Mission Church, Nashville,TN.\nTheme: Palh khiatna . Late 92:13.\nZBCA Lungtup thu-4:\n(1) USA gamsung a om Zomi khempeuh in anungta Pasian biakhawmin ih phatkhawm theih nading.\n(2) USA gamsung a om Zomi ten ihihna Identity limtak ikep den theih nading.\n(3) USA gamsung a om Zomi te sungah adiakin dahna hatsakna hun ah limtakin ki panpih theih nading.\n(4) USA gamsung a om Zomi ten kipawlkhawm in Topa gam adingin Mission na sepkhop theih nading.\nKhawmpi vai atomkim pulaakna:\n1. Khawmpi sim pen gam 4 pan ki pai- Australia, Singapore,Myanmar leh USA.\n2. USA gamsung khua 35 pan khawmpi sim ki pai a, nisim in zin tung den a, zin vekpi 500 val pha hi. Kikhawm mi 1000 val pha den hi.\n3. Innteek pawlpi in Hotel leh innhoih nono sungah zin hongtung sak a, an lim mahmah tawh hong vaak lai uh hi.\n4. Ordination ngah thak mi 4 om hi, Rev. Hau Suan Mung ; Rev. Thang Lian Mang; Rev. Suan Khan Mung leh Rev. Cing Sawm Sang te.\n5. Zomi Lasiam mi 13 bang kihel thei hi, Sia Kapmang, Sia Tuamung, Suanno, Sanboih, Mahciang, Khaipi, Cingpi, Sianpi, Mungpi, Zambawi, Esther Sian, Sanpi, leh Paalnu te.\n6.Pasian kammal pulaakna – Rev.Dr.Suan Za Pau ( GS – Myanmar AG ), Rev. Tuan Khan Mung ( President -ZBCM) leh Rev. Pau Khan Khai ( Vice President,ZBCA) te.\n7.Speech piakna- ZYA pan leh Rev. Hen Khan Go te.\n8. Dr. Gin En Cin bawl Labu ( Zokam leh English ) zong Topa tungah apna kineih sak hi.\n9. Lungdamkoh thugenna : Tennessee Baptist Convention pan nei uh a, innteek pawlpi zindona dingin $ 5000 zong pia uh a, pawlpi(Church) 3200 aitang leh SBC pawlpi (Church) 50,000 aitangin lungdampih thugenna hongnei uh a, Pastor omthei teng laibu hoih mahmah nih ta pia khia uhhi. Athugenna ah: “Zomi te hangin America gam in Kha leh taksa ah cidamna leh suahtakna ngah dingin kalam en mahmah hi, note pen kote adingin khaici hoih na hi uh hi,” cih thu zong gen hi.\n10. ZBCA mintawh Zomi All D ngah akipahtawi te lak ah kum 2008 a kipahtawi Tg. Tuangpi te innkuan zong om thei a, lungdamkoh thugenna leh interview na kineithei hi. Tu laitakin Harvard University ah MD leh Ph.D join program tawh asinlai ahihi. ZBCA nasepna khaici apo khia ahihmanin kilungdam mahmah hi.\n11.Khangno te bawlung suih kidemna om a, ZBCM of Tulsa in akhatna ngah in Cup hoih mahmah tawh ciah liau liau uh hi.\n12. Kidemna tuamtuam- Laisiangtho , Solo, Quartet leh Nupi Action om a siam thei mahmah hi. Akhatna pan thumna ciang letsong limtakin kipia hi.\n13. Innteek pawlpi in zinmuakna leh zin khakna la hoih mahmah sa uh a, mipi lungsim no suak mahmah hi.\n14. Praise and worship sungah mi khempeuh kihel kim a Zomi te hong ompih Topa tungah lungdamna kiho ziahziah hi. Cina tampi tak in zong Pasian minphat sung in damna ngah uh hi cihthu kiza kik kik hi.\n15. ZBCA Delegate kah sumzui mizui in mi 80 val pha a, thukhensat thupi mahmah te in: ZBCA huamsungah Donghu kipawlna abeisa a kinei pen kizom toto dinga, mikhat in hong nusiat leh Pasian nasem te leh pawlpi miten adelh ban ah Donghu fund panin $ 15000 ta piak dingin kikhen tat hi.\n16. ZBCA tawh akizomsa pawlpi 18 te leh akizom lai ding ten sawm ah khat ngahna pan 7 % tawh kizopna khauhtakin din kip dingin kithu kim mahmah hi.\n17. ZBCA tawh akizom nuam te pawlpi A pan Z kikal kuamah deidan omlo in kisang thei ding hi .\n18. ZBCA gamsung a Degree ngahthakte, High School zothak te leh pahtawina sangdeuh angahte pahtawi kikna kinei hi.\n19. Zomi Idol kum 2008 a mipi tampi theih dingin abawl Rev. Tuan Khan Mung pahtawina kipia hi.\n20. Myanmar Uplifting Mission aphuan khia – Rev.Kap Khan Mang , Rev.Dr.Tun Cin Kap leh Rev. Tual Khaw Mang te pahtawina kipia hi.\n21. Zosiam nasepna apankhia Rev. Pau Khan Khai pahtawina kipia hi.\n22. ZYA nasepna pahtawina kipia hi.\n23. Tate patahna ding tawh kisai in Siamah Helen Cingpi in nupi te tungah thusinna neisak a tha kingah mahmah cih thu kiza hi.\n24. ZBCA mintawh Zomi All D ngah te thupi takin ks. 1,000,000 ( One Million) tawh pahtawi tohtoh dingin kingaihsun hi.\n25.ZBCA mintawh Kawlgam leh Zogam ah Kha lam, pilna lam leh khantohna tuamtuam mailam ah sepzawh zahzah sep ziahziah dingin kingaihsun hi.\n26. Maikum 2016 ZBCA pawipi mun ding pen Denver ,CO khuapi dingin kigeel hi.\nNB: ZBCA in Zomi kipawlna tuamtuam te khut kilen a akisam bangin ma pankhop dingin kilunggulh mahmah hi.\nKa phawk pak teng konggelh pak hi.\nSia Pau Khai.\nPrevious: Dr. Chin Do Kham kiangpan kangah khanlawhna – Part 1\nNext: ZIUSA Kiteelpi Tanupawl Thupulakna: 2015 Kiteelpi Lawhcing\nLeitung ah a hoihpen ‘nakhat’ ~ Nk Khanno\nVondeih Kep Ding – 65 (Dimno’ Pa)\nNumei note theihding a thupi khat om ~ Job Cinpi


url: =Pu Chin Sian Thang (President-ZCD) Tawh Holimna\nA beisa 1990 Kawlgam kiteelpi (General Election) pan Tedim gamah Zomi National Congress (ZNC)min tawh Meekuang luina No.(2) na-ah MP ngah bek tham loin ZNC President, United Nationalities Alliance(UNA),Spokesman, Committee Representing People's Parliaments (CRPP) Member ahi Pu Chin Sian Thang le Chin World Media te'n Kawlai tawh holimpihna (Interview) abawlna uh Tongsan Media Group in Zolai tawh lekkhia (Translate) in kong suaksak uh hi.\nCW - Pu Thang aw, na tangthu tom nong gen thei diam?\nCST - Pu Song Hang leh Pi Cing Sian Nemte sung pan April 6, 1938 kumin Tedim gam( tu in Tonzang gam) Zampi khua ah ka suak a, Unau 6 sung pan 3 na ka hi hi. Tu in ka pian kum 73 pha ta ing.\nCW - Pilna zon zia tawm nong gen thei diam?\nCST - Zampi khua ah Tan 4 zo, Tedim State High School pan Tan 8, Mandalay Division Private sang pan 1958 kumin Tan 10 zo, Yangon University pan B.A degree leh B.A (Law) L.L.B degree ngah ing.\nCW - 2008 kum akibawl kiteelna ding Bylaw deih lohna hangin 2010 kiteelna ah ZNC party kihel lo ding cih kiza ahih manin, Zomi(Chin) mipite in bangci hong telsiam pihna ding na ngaihsutna nong gen thei diam?\nCST - 2008 kuma kibawl Bylaw pen gam makai Tangmite thukimna tawh kibawl hi loin galkap kumpite leh a mau mizawhte bawl tawm ahi hi. Tua thukhunpi No. 441 sungah 2010 kiteelna pan hong piang Palaite in 2008 bylaws kipsakna nei thei ci uh hi. Cihnopna ah hih Thukhun bulpi sung ah ei minam tuamtuamte gen loh Kawlgam buppi ading phattuamna om het lo ahi hi. Galkap Kumpite in kum sawtpi thuneih theihna ding bekbek abawl uh ahi hi. Tua amau deih banga kibawl thukhun kikipsak lailai leh tuhun sangin mai lamah Kawlgam kalsuan zia haksa zaw lai ding hi. Tua a hoih lo, amau thubek tawh a kibawl thukhun kideih lo ahih manin 2010 kiteelna ah ZNC kihel loh ding khensatna kinei ahi hi.\nCW - 1990-2010 sung democracy adeihte in a ngimna leh atupna mun kitung zolo suak ahih manin a hang\nnang mimal muhna nong gen thei diam?\nCST - A kigual zawh lohna hang kei muhna ah- 1990 kum kiteelpina pen thuman in lawh cing kasa hi. Mee kiteel dante zong Kawlgam buppi bek hi loin leitungbup nangawn in thuman sa uh hi. A hi zongin tua laitak in galkap kumpi thuneite in amau bawl thukhun bawlna ah Hlutdaw palaite sam lo ahih manin,Hlutdaw Palaite\nin naseptheihna kinei lo hi. Tua bang a Palaite hong saploh ciangin Kei mah Chin Sian Thang, Dr. Saw Maza Aung(Rakhine), Naing Tun Thein (Mon), Khun Tun Oo (Shan) te makai in Hlutdaw Palai sam hi ung. Tua bang a Hlutdaw asap nop lohna thu pen tangthu sungah mang ngei lo ding hi ci in NLD Party tawh kipawl in Kumpite lai ka khak uh hi. Nong sap kei veve uh leh ko teng mahin kipawlna leh thukikupna ka nei ding uh hi ci-in,kha 2 sung hun pia in ka zasak uh hi. Galkap kumpite in zong "tua bang a lai hong khak vial na hih uh leh ci-in, Hlutdaw Palaite a banban in Thong hong khum ziah ziah hi. Tua ahih manin 1990 kiteelna akilawh cin zawhlohna hang pen Galkap thuneite in Hlutdaw palai thukikum ding a sapnop loh ciangin, ko le ko in akisap sawmna pan lau kik leuleu uh a, Palai teng khempeuh kum 4-5 sung Thong a khum ciangin Democrecy ngahna ding tuni ciang dong kilawhcing zolo suak ahih manin, a tawpna ah galkap kumpite thuman lohna/ hoihlohna mah ahi hi.\nCW - 2010 kiteelna ding tawh kisai Democrecy lampi man tawn ding ci-in, kiteelna ah mi pawlkhat lut sawm cih kiza hi. Tuate kalsuan sawm zia bang cih muh na hia?\nCST - Ko, MP palaite pen mipite sawltak palai ka hih man un galkap kumpite in amau langpang in hong ciamteh uh hi. Democrecy gamte ah kiteelna tawh vai khempeuh siang pah a, mai lam gam kimakaih zia ding Thukhun kibawl to pah hi. Tua thukhun pen Party khempeuh, minam kipawlna khempeuh leh kipawlna tuamtuamte tawh kibawl khawm ahi hi. Ahi zongin galkap kumpite gamtat zia pen Hlutdaw palai teng thukhun bawlna ah deihlo uh ahih manin a lungkim lo aki tawp zong om hi. Thukhun bawlna ah amau deih miteng sam ziau uh a, tua teng tawh bawlin kipsak ziau uh hi.\nTua thukhun a bawl hun uh zong Kawlgam ah Nirgis huihpi tawh kibuai hun laitak in bawl sese uh hi. Hlutdaw Palaite gen loh amau sung nangawn ah thukimna omlo pi-in, 99% kilungkim ci-in pulak khia uh hi. Tua manin hih thukhun (Constitution) bawlna pen mipi deihna zui loin, Galkapte thuneihna leh a mau zawhthawh pawlkhat tawh kipsakna ahih manin, 2010 kiteelpina pen amau teng mah thu tawh a kalsuannop man mah hi ci-in ka mu hi. Thuman kitelna hi ngeingei lo cih kei muhna ahi hi.\nCW - 2010 kiteelna hangin kikhelna leh mipi ading bang phattuamna om ding na lamen hia?\nCST - Kei muhna ah kiteelna hangin bang mahmah kikhelna om lo dinga,Galkap kumpitein sawtpi hong uk semsem na ding kiteelna in ka mu hi. A mite hong kikhek cih loh ki ukzia kikhel ngeilo dinga, a thuneihna uh kipsuak veve lai ding hi. Kiteelna ah lut in, Hlutdaw palai i ngah phial mah zongin minam le gam phattuamna ding kisem thei tuan lo ding hi. Khasum hong kipiak cih loh a dang lametna ding bang mahmah om lo hi.\nCW -Abeisa hun lah nungkik thehhi leh Kawlgam Democrecy ngahna dingin bang sepmasak huaisapen na hia?\nCST - Hih tawh kisai nungkik theih thu hinawnlo hi. Democrecy lampi man zuihna ah National Reconseliation kisam masa penpen hi. Kei cih bek cihte sangin kikum diamdiam a, vaihawm khopna mah kisampen hi. Minam kideidanna, min deih luatna cihte nei loin minam buppi ading veiina tawh nasepkhopna mah thupi penpen hi.\nCW - Kum 20 sung tawntung Democrecy hanciamna ah na thangahna pen leh haksa nasak pen thute nong gen thei diam?\nCST- Kum 20 sungah mipite' hanciampihna leh thukimpihnate hangin thangah penpen ing. Party makai khat ka hihna tawh i paipaina ah hong kingawngkai sak nuam in, thong hong kikhum zel ta leh mipite thapiakna in tha hong guan tawntung hi. Democrecy ngahna dingin mipite lam man lakin Democrecy lampi zui in lungsim tawng galdona tawh kikalsuan den ahi hi. Tulaitak galkap kumpite in lungsim tawng pan thumaan tawh galdonate deih loin, thauvui, thautang leh thatang hatna tawh mipite manin, thong khum in that ziahziah uh ahih manin, tua pen thuak haksa pen ing.\nCW - ZCD(ZNC) pan Chin (Identity) pen Zomi tawh khek ding ngimna na nei hiam?\nCST - Kawlgam TV pan minutes 15 sung Campaing Speech gentheihna hun ka ngah lai in, hih thu tawh kisai ka gen khin hi. Chin min pen midangte hong piak tawm hi in, ei min man taktak pen Zomi mah ahi hi. Abeisa 1953 March 15 ni-in Chin State,, Tedim Tsp., Khuasak khua ah Pu Thuam Hang leh Pu Pau Suante' biakna Jubilee pawipi ah i minam min tawh kipawlna min (Convention) khat phuan khia ding cih thukikupna kinei hi. Tua thukikupna panin Rev.Dr. Hre Kio pa Rev.Sang Feng (Hakha-Zo Khua) in, ka khua min zong Zo khua hi in, Zophei, Zotung,Laizo leh Tedim leh Tonzang gam zongah Zo leh Zomi min tampi om i hih manin ZOMI min phuak ding pulak hi. Rev. Sang Feng pulakna atam zawin thukim in Zomi Baptist Convention (ZBC) kiphuakhi. Tua Khawmpi sim a pai pai Burma Baptist Covention,(BBC) General Secretary- Rev.Dr. Sword in Pasian tungah apna thungetna nasiatak nei hi. Dr.Sword in minam min tawh kiphuan khia Khristian kipawlna pen ZBC bek om hi ci-in gen hi. Chin sungah a tam zaw thukimna tawh kikipsak sa ahih manin Campaign Speech ah hangsan takin ka gen khin hi. Mai lamah a tamzaw mahin Chin a kideih phial leh i laih kik hun zong om thei kha ding hi. Tua banah Chin State Hlutdaw Palai i om hunhun ah Zomi leh Chin a tamzaw zaw thukimna tawh kipsak/laih kik theihna a neih hunhun ah zong kilaih thei kha ding hi.\nCW - Zomi min(Identity) pen bangzah ciangin thupitna om nasa hiam?\nCST - Ka gensa mah bangin 1953 kumin Zomi min tawh ZBC kiphuan khia zo a, biakna kipawlna min ahi hi. Pawl khatte in minam kipawlna min hi lo a, biakna kipawlna min bek hi a ci nuam zong om kha thei ding hi. Pawl khatte leuleu in Zomi min tawh Pasian tungah ki apsa hi a ci nuam zong om thei ding uh hi. A hi zongin Zomi cih pen thuman (Legal) min hi lo a, Chin min pen (Legal) min hi zaw mah hi. A hih hangin i tangthu sungah Chin pen i min man/bulpi (Original) hi lo a, Zomi min (Identity) pen i pianpih min (Original) taktak ahi hi.\nCW - Chin minam pawl khatte in a mau le a mau ZOMI kici uh a, tua bang mite pen ZNC min i huzapna hang a hi kha diam?\nCST - Hih tawh kisai ZNC huzapna hang hi dingin ka um kei hi. ZNC a deih khollo mi pawlkhatte in zong Zomi mah akici tampi ka theih om hi. A hi zongin Zomi min a deih phadeuh pawl zong om veve thei kha ding um ing. Hih tawh kisai pen i Tangthu tungtawn a kikipsak zawhna ding thupisa zaw ing.\nCW - Tedim leh Tonzang mite in Zomi State ci-in gam min hong phuak hi leh bangci na ngaihsut a le?\nCST - Chin State sungah Township 9 kigawmkhop zong kitawm lai mahmah ahih manin, hih bang a kikhen lai dingin um thei keng.\nCW - Nang mimal in Chin kici na hia? Zomi mah kici nuam na hia?\nCST - Kei bel Zomi mah kici ing. Chin min pen midangte hong piak tawm hi-in Zomi pen i minam min man taktak ahi hi. Chin hi loin ZOMI mah ka hi hi.\nCW - 1960 kum Taung Gyi Conference pan Chin leh Burma gam vai nasepna sungah akihel khin picing gamvai nasem ( Mature Politician) khat na hih manin, tuhun Khangthakte tungah bang vaikhak nop nei na hia?\nCST – Zomite pen thuman a citak minam te i hi hi. 1948 kum a kipan Union of Burma a kingah sa tuni dong mah UNION kideih ahi hi. I minam, i lai, ipau leh i ngeina ciat tawh i gamah suakta tak ki uk nuamte I hi hi. Pinlong thukimna bangin UNION min pua ki ukna hong kipia leh Kachin, Karen, Shan cihte zong thau tawiin kumpi langdo nawn loin, thau khia pah ding uh ahi hi. Ka gennop bulpi ah Mualtung mite kipumkhat den a om ding leh Pinlong thukimna lungtang neih tawntung ding khangthak te ka vaikhak nuam hi.\nCW - Chin/Zomi te' ading in mai lamah bang sep ding ngaihsutna nei na hia?\nCST - Union cih kammal a tuamtuam inkilo kha mah ding hi. Bangbang ahi zongin nidang pek akipan ei le ei Kumpi kineihna (Federal State) tawh ki uk ding mah i maban ding ahi hi. Tuni ciang dong maban kitun zo nai loin lamkim ah ki om lai hi. Tu-in zong Kawlte tawh i muhna tampi kibang ta ahih manin, mapang khawm a, mualtung miteng tawh kalsuan khawm ding mah i maban ding leh nasep lianpen dingin ka ngaihsun lai hi.\nCW - Chin minamte tungah bang teng vaikhak nop na nei a leh?\nCST - Gam leh nam vai nasem i kipat sawm leh I minam, innkuan leh ei vai tuamtuamte nusia a, Political bek mah ngaihsut pi a neih ding kisam hi. Thuman thutak tungah kinga a nasep ngam ding thupi pen hi. Ei mimal, beh le phung, khua le tui hamphatna ding bek ngaihsutna tawh Political sep sawm kei un. General Aung San nasepna te en leng a tanu Aung San Suh Kyi in tuni dong gammite a ding gentheih haksatna thuak in, a ma lawhtak ding mahmah om nai lo hi. India ah Mahatma Gandhi zong citak takin asep manin India gamin tuni dong Democrecy lampi man ah kalsuan lawh uh hi.\nCW - Pu Thang..ngap lo pipi hun tampi nong piak manin lungdamna kong ko uh hi.\nCST - Kei zong nuam ing.\nTranslated and Reported by- Tongsan Media Group\nSrc: Chin World


url: =Zogam Khualzinna (28 Jan – 14 Feb 2017) ~ Pu Thangboi :: ZOMI DAILY\nposted on 23 February 2017 at 12:41 pm Lomkholna: News, Thangboi, Zomi\nPasian’ hehpihna tawh 2017 kum January 28 pan February 14 dong Zogam ah gospel ka pai hi. Kawlpi, Gamlai khualui/khuathak, Tung Tuang, Tonzang, Val Vum, Dimlo, Tuilangh, Anlangh khuateng ah Pasian’ thu nungta genkhuan kangah hi. Hih ka khualzinna sung ah ka muhkhak leh ka zakkhak thu pawlkhat kong luikhia nuam ni.\nLampi deihtak kikek in kipuah mahmah hi. Ahi zong in sumbawlna suakzaw aa deihsakna taktak tawh kisem om khollo ahih man in tuk tun teh buai kik zeel ding dan hileng kilawm kasa hi.\nKawlpi leh Tedim kikal mun thum bang ah lamkekte om lai hi. Tua munte ah nai 1 dekdek ngakkul thei hi.\nTedim khuasung pen kultal hoihtak na kizut ahih man in nuam mahmah hi. Tonzang ah bel hawkguam hoihtak concrete tawh abawl laitak uh ahih man in lungdam huai hi.\nKumpi budget tawh khua khat leh khat kizopna lampi kisial ziahziah ahih man in lungdam huai mahmah hi.\nA kisampi pen bel kumpi te’n M & E mechanism (Monitoring and Evaluation abawl pawl) koih le uh tuktun sial aa buaidetna pen hong veng pah ding hi.\nKhua kim ah solar tawh mei kivak tek aa nuam mahmah hi. Ahi zong in solar pen akhan sawt hetlo ahih man in kum tam kimanglo ding hi.\nFalamte na ngawn in kumpi meipi (maha dat aa line) ngah khin uh aa en ih ngah nailoh pen khasiat huai kasa hi. A diak in Tuunnu Zogam hehpihhuai kasa mahmah hi. Tol khinta hi. Sing tawh an huanloh phamawh ahih man in ih gam tul mahmah hi.\nIh MP te’n India pan beek in gas baihtak hong luttheihna ding hong phule uh tawm beek phatuam samlo ding ahiam kaci hi.\nNasem nuam ta ding in tulaitak sum thalawh theihna tam mahmah hi. Inn kilam ziahziah, lam kito ziahziah, suang kisek ziahziah ahih man in nasep tam mahmah hi.\nIh gunzang suangte nangawn sum suakmang ta hi. Company pawlkhat in contract lamang ta uh hi. Suang gawina set om kawikawi hi.\nA dahhuai Zomi dinmun\nTuiha lei, Vialcian lei, Nakzang lei, Tui Thang lei, cihbang in construction pipi om mah tase leh atamzaw Zomi ahilote vive in ngah hi. Zomite akipia nuamlo hilo aa Zomite’n qualify zolo hizen hi.\nZomi company atamzawte minsia uh hi. Duh hop lua uh hi. Naypyitaw dong ah sap athuak om hi. Pasian’ thu-umte cihding nangawn maizum huai dinmun ahi hi.\nIh gam ah sa tawiman tawh azuak mi 1 bek om zen hi. Sezang khuakhung ah sa tawiman zuakna mun khat bekbek ah om zen hi.\nBus line te ah zong Zomite’ mawtawte hoihlo deuhse hi. Puah nuamlo uh. Ngah ding bek ut. Duhhopna leh huaihamna lian mahmah ta hi.\nSepna khempeuh ah huaihamna leh duhhopna tawh ih kidimta hi.\nBiakinnte bel hoih thei mahmah hi. Pasian zahtakna tawh ki hoihlamh ahih leh hoih hi. Kei’ muhna ah bel atamzaw kidemna tawh kibang kasa hi. Leiba thangba liang in alamgawp pawlkhat om hi.\nGal et aa a etlawm teutau ding khawng ki hanciam mahmah tawh kibang kasa hi.\nNgaih sun taktak leng a building sang a mite thupi zaw hi. America aa biakinnte khawng apuapan en leng hoih hetlo hi. Biakinn tawh zong kibanglo hi. Asung lut leng na hoih mahmah lel hi. Music khawng zong Zomite sang namtam zaw pek tum uh aa gamlum siasua lo napi avek in kiza sialsial hi.\nKawlte tawh ih kinai luat man aa tungtham etlawmna athupi sak zong ih hikha ding hi. Amau zong azawng tata bang ahau dan aa omnuam kan zawlai uh hi. Phungzi sang (monastery) te bang en leng apiate’ min ki at deudau dep hi. Zomite’ biakinn pawlkhat ah zong tuadan aa apiate’ min khawng akisuang deudau kamu hi. LST in bel na taklam khut ii piak na veilam khut theisak kei in ci hi.\nAlungdam Huai Thu\nKa paina khuate in Pasian’ thu na lunggulh mahmah uh hi. Pasian’ thu akinlote Zomi sung ah athawl nawn phalo khat suak hi. Suangbawl suaibawl Zomite bang zune sane zong om nawn mello in Pasian’ thu hat thei mahmah uh ahih man in lungdam huai taktak kasa hi.\nNGO tampi na omta ahih man in nuamtuam mahmah hi. Zato lum peuhmah dangka tengkhat tawh aveh lianlian NGO khawng zong na om a hih man in lungdam huai hi.\nKa zinna khuate zindo siamthei mahmah uh aa hong ki suangsak mahmah uh hi. Pasian’ Min tawh ahih nak leh thupi ngaihsut ngiat uh hi.\nZomi te’n Pasian mah pom teetaa in Ama’ zia leh tong tawh kituak in ih nuntak nak leh ih pallun peelmawh ding hi.\nKa paina khuamite khempeuh tung leh hih lai hong simsak khempeuh tung ah lungdam mahmah ing.\nPrevious: USA pan hawlkhiat athuak Maxico gammi khat amahleh amah kithatlum ~ ZD\nNext: Tuimui khua ah mikhat temta tawh kidawtlum ~ Tedim Times